
Ord fra hjertet Udåna Oversatt av Kåre A. Lie 


Innledning Udåna er en tekstsamling som i dag har sin 
plass i avdelingen Khuddakapitaka i theravådabuddhismens samling 
av kanoniske tekster, Tipitaka. Vi vet ikke hvem som komponerte 
disse tekstene, og heller ikke hvem som samlet dem og redigerte 
denne samlingen. Tradisjonen forteller at Buddha er 
opphavsmannen. Det er mulig, selv om vi ikke kan si det med 
sikkerhet. Det vi med sikkerhet kan si, er at tekstene har blitt til i 
den tidlige buddhismens miljø i det nordøstlige India. Tekstene er 
skrevet på det mellomindiske språket pali. Samlingen består av åtte 
kapitler, som hvert inneholder ti prosastykker med tilhørende dikt. I 
noen tilfeller er det god sammenheng mellom prosadel og dikt, i 
andre tilfeller kan det virke noe mer tilfeldig koblet. 
Prosafortellingen avsluttes i nesten alle tilfellene med et dikt (i noen 
få tilfeller med et avsnitt i prosa), som presenteres med ordene om 
at Mesteren udånam udånesi, og av dette har samlingen fått navnet 
Udåna. Hva betyr så dette ordet, udåna? Det betyr egentlig bare 
*utpust”, men brukes her i betydningen *uttalelse”, gjerne en 
emosjonelt ladet eller inspirert uttalelse. Derfor har jeg valt å kalle 
samlingen Ord fra hjertet, noe som skulle dekke betydningen av 
udåna. Men frasen udånam udånesi foran hvert vers har jeg valgt å 
forenkle, og i stedet for å si at "Mesteren kom med en dypt beveget 
uttalelse” eller lignende, har jeg oversatt dette faste uttrykket, atha 
kho bhagavå etamattham viditvå tåyam velåyam imam udånam 
udånesi, som "Da Mesteren hørte dette, utbrøt han ...”. Omtrent en 
firedel av disse små tekstene er også å finne andre steder i Tipitaka, 
særlig i Vinayas Cullavagga og Mahåvagga, og i avsnitt i Digha 
Nikayas Mahåparinibbånasutta. De første tekstene forteller om 
Buddha like etter oppvåkningen. De siste forteller om en munk som 
på eksepsjonelt vis oppnådde det endelige nibbana. Innenfor denne 
rammen finner vi en blanding av læretekster om forskjellige 
aspekter av Buddhas lære, samt lignelser og legender. Blant disse vil 
vi særlig peke på tekst 1.10, der Buddha gir Båhiya et komprimert 
sammendrag av sin lære: "Da skal du trene deg slik, Båhiya: Ta det 
du ser bare som det du ser, ta det du hører bare som det du hører, 
ta mentale bilder bare som mentale bilder og ta erkjennelse bare 
som erkjennelse. Slik skal du trene. Da forestiller du deg ikke noe 
subjekt, og når du ikke forestiller deg noe subjekt, forestiller du deg 
heller ikke noe objekt. Og når du ikke forestiller deg noe objekt, 
forestiller du deg heller ikke noe dennesidig eller noe hinsidig eller 


noe midt imellom disse. Det er dette som er slutten på det som gjør 
vondt.” Det finnes dem som mener at dette er selve kjernen i 
Buddhas lære. 


De to små prosatekstene om nibbana (nirvana), 8.1 og 8.3, 
er også tekster som buddhister gjerne viser til og siterer. Buddha 
fortalte mange lignelser, og den lignelsen som kanskje er blitt mest 
kjent, er lignelsen om de blinde mennene som ble bedt om å 
beskrive en elefant, tekst 6.4. Denne er blitt så godt kjent at den blir 
gjenfortalt i forskjellige varianter, også av flere som neppe vet hvor 
originalfortellingen kommer fra. Noen tekster gjenforteller også 
episoder fra Buddhas liv. Vi har allerede nevnt de første tekstene, 
som forteller om Buddha like etter oppvåkningen. Et annet 
eksempel er tekst 8.5, som forteller om Buddhas siste måltid. Denne 
episoden utgjør også en del av Mahåparinibbånasutta i Digha 
Nikaya. Palitekstene finnes i flere moderne utgaver. Jeg har i 
hovedsak brukt den digitale paliteksten som følger programvaren 
Digital Pali Reader fra nettstedet http: //pali.sirimangalo.org/. som 
grunnlag for oversettelsen. Jeg har også sammenlignet denne 
teksten med Bangkok-utgaven av palitekstene, Syamaratthassa 
Tepitakam, bd. 25, Bangkok 2500, samt med den tospråklige 
utgaven Udåna Pali-English Bilingual Study Edition, Theravada 
Tipitaka Press 2010. Jeg har i tillegg konsultert den engelske 
oversettelsen av F.L Woodward, M.A, The Minor Anthologies of the 
Pali Canon. Part II. Udana: Verses of Uplift, and Itivuttaka: As it was 
Said, London 1948. 

1. Kapitlet om oppvåkningen Bodhivagga 1.1 Den første 
teksten om oppvåkningen Pathamabodhisutta Slik har jeg hørt det: 
En gang satt Mesteren under oppvåkningstreet i Uruvela, ved 
bredden av elven Nerafijara', og hadde nettopp nådd full 
oppvåkning. Mesteren ble sittende under treet i en uke og gledet seg 
over sinnets frigjøring. Da uken var omme, reiste han seg fra sin 
meditasjon. I første nattevakt gjennomgikk han den betingede 
tilblivelsen i normal rekkefølge: *Når det ene eksisterer, oppstår det 
andre. Det vil si: Uvitenhet former forestillinger, forestillingene 
former bevisstheten, bevisstheten former oppfatningen av en indre 
og ytre verden, oppfatningen av en indre og ytre verden former 
sanseprosessen, sanseprosessen former persepsjonen, persepsjonen 
former følelsene, følelsene former lengsler, lengsler former 
følelsesmessige involveringer, følelsesmessige involveringer former 
forventninger, forventninger former tilblivelse, tilblivelse fører til 
forfall og undergang, og dette skaper sorg og smerte. Slik oppstår 
all denne sorgen og smerten.” Da Mesteren hadde forstått dette, 
utbrøt han: *Når sannheten blir tydelig for en brahman som 
mediterer iherdig, fordunster all hans tvilrådighet, fordi han innser 
årsaksrekken.” 


1.2 Den andre teksten om oppvåkningen Dutiyabodhisutta 
Slik har jeg hørt det: En gang satt Mesteren under oppvåkningstreet 
i Uruvela, ved bredden av elven Nerafijara, og hadde nettopp nådd 
full oppvåkning. Mesteren ble sittende under treet i en uke og 
gledet seg over sinnets frigjøring. Da uken var omme, reiste han seg 
fra sin meditasjon. I andre nattevakt gjennomgikk han den 
betingede tilblivelsen i motsatt rekkefølge: *Når det ene ikke 
eksisterer, oppstår heller ikke det andre. Når det ene tar slutt, tar 
det andre slutt. Det vil si: Når uvitenheten tar slutt, tar 
forestillingene slutt. Når forestillingene tar slutt, tar bevisstheten 
slutt. Når bevisstheten tar slutt, tar oppfatningen av en indre og ytre 
verden slutt. Når oppfatningen av en indre og ytre verden tar slutt, 
tar sanseprosessen slutt. Når sanseprosessen tar slutt, tar 
persepsjonen slutt. Når persepsjonen tar slutt, tar følelsene slutt. 
Når følelsene tar slutt, tar lengslene slutt. Når lengslene tar slutt, tar 
de følelsesmessige involveringene slutt. Når de følelsesmessige 
involveringene tar slutt, tar forventningene slutt. Når 
forventningene tar slutt, tar tilblivelsen slutt. Når tilblivelsen tar 
slutt, blir det slutt på forfall og undergang. Da blir det slutt på sorg 
og smerte.” Da Mesteren hadde forstått dette, utbrøt han: *Når 
sannheten blir tydelig for en brahman som mediterer iherdig, 
fordunster all hans tvilrådighet, fordi han ser betingelsene for 
avslutning.” 


1.3 Den tredje teksten om oppvåkningen Tatiyabodhisutta 
Slik har jeg hørt det: En gang satt Mesteren under oppvåkningstreet 
i Uruvela, ved bredden av elven Nerafijara, og hadde nettopp nådd 
full oppvåkning. Mesteren ble sittende under treet i en uke og 
gledet seg over sinnets frigjøring. Da uken var omme, reiste han seg 
fra sin meditasjon. I tredje nattevakt gjennomgikk han den 
betingede tilblivelsen begge veier: *Når det ene eksisterer, oppstår 
det andre. Når det ene ikke eksisterer, oppstår heller ikke det andre. 
Når det ene tar slutt, tar det andre slutt. Det vil si: Uvitenhet former 
forestillinger, forestillingene former bevisstheten, bevisstheten 
former oppfatningen av en indre og ytre verden, oppfatningen av en 
indre og ytre verden former sanseprosessen, sanseprosessen former 
persepsjonen, persepsjonen former følelsene, følelsene former 
lengsler, lengsler former følelsesmessige involveringer, 
følelsesmessige involveringer former forventninger, forventninger 
former tilblivelse, tilblivelse fører til forfall og undergang, og dette 
skaper sorg og smerte. Slik oppstår all denne sorgen og smerten. 
Når uvitenheten tar fullstendig slutt, tar forestillingene slutt. Når 
forestillingene tar slutt, tar bevisstheten slutt. Når bevisstheten tar 
slutt, tar oppfatningen av en indre og ytre verden slutt. Når 
oppfatningen av en indre og ytre verden tar slutt, tar sanseprosessen 
slutt. Når sanseprosessen tar slutt, tar persepsjonen slutt. Når 
persepsjonen tar slutt, tar følelsene slutt. Når følelsene tar slutt, tar 
lengslene slutt. Når lengslene tar slutt, tar de følelsesmessige 
involveringene slutt. Når de følelsesmessige involveringene tar slutt, 
tar forventningene slutt. Når forventningene tar slutt, tar 
tilblivelsen slutt. Når tilblivelsen tar slutt, blir det slutt på forfall og 
undergang. Da blir det slutt på sorg og smerte.” Da Mesteren hadde 
forstått dette, utbrøt han: *Når sannheten blir tydelig for en 
brahman som mediterer iherdig, blir Måras > hær spredt for alle 
vinder, som når solens lys brer seg på himmelvelvingen.” 


1.4 Samtalen med den overlegne brahmanen 
Humhunkasutta Slik har jeg hørt det: En gang satt Mesteren under 
oppvåkningstreet i Uruvela, ved bredden av elven Nerafijara, og 
hadde nettopp nådd full oppvåkning. Mesteren ble sittende under 
treet i en uke og gledet seg over sinnets frigjøring. Da uken var 
omme, reiste han seg fra sin meditasjon. Da kom det en overlegen 
brahman bort til ham. Han snakket høflig med ham en stund og ble 
stående ved siden av ham. Så sa han: *Hva er det som kjennetegner 
en brahman, Gotama? Og hva er brahmanens gjøremål?” Da 
Mesteren hørte dette, utbrøt han: *En brahman som har fordrevet 
alt ondt i seg selv, som ikke er overlegen, men som har 
selvbeherskelse og som kan styre seg selv, som kjenner vedaene” og 
som har levd det opphøyde liv, kan med rette tale om Brahma? uten 
å ta munnen for full.” 


1.5 Samtalen med en brahman Brahmanasutta Slik har jeg 
hørt det: Slik har jeg hørt det: En gang satt Mesteren under 
Mucalinda* i Uruvela, ved bredden av elven Nerafijara. Han hadde 
nettopp nådd full oppvåkning, og han satt i en uke og gledet seg 
over sinnets frigjøring. Det kom noen voldsomme uværsskyer, til 
tross for at det ikke var regntid, og 1 sju dager blåste det kalde 
vinder og regnet styrtet ned. Da kom slangenes konge, Mucalinda, 
ut fra hiet sitt, kveilet seg sju ganger rundt Mesteren og bredte det 
store nakkeskjoldet sitt ut over Mesteren, idet den sa: *Mesteren 
skal ikke bli plaget av kulde, varme, fluer, mygg eller vind!” Etter 
sju dager reiste Mesteren seg fra meditasjonen. Slangenes konge, 
Mucalinda, så at himmelen var klar og skyfri igjen, så han kveilet 
seg løs fra Mesteren og tok skikkelse av en ung mann som sto foran 
Mesteren og hilste ham med håndflatene lagt mot hverandre. Da 
Mesteren så dette, utbrøt han: "Lykkelig lever den som er alene, som 
har hørt sannheten og ser den som den er! Han skader ikke noe 
levende vesen i verden, men føler velvilje for alle. Han er lykkelig 
fordi han har overvunnet alle lidenskaper for det som finnes i 
verden. Den som har overvunnet vrangforestillingen p? > om et jeg, 
han føler den høyeste lykke Da kom munkene Såriputta, 
Moggallåna den store, Kassapa den store, Kaccåna den store, 
Kotthika den store, Kappina den store, Cunda den store, Anuruddha, 
Revata og Nanda bort til Mesteren. Da Mesteren fikk øye på dem, sa 
han til de andre munkene: *Der kommer det brahmaner, munker, 
der kommer det brahmaner!” En munk som kom fra brahman- 
klassen, spurte: 


*Hva er det som kjennetegner en brahman, Mester? Og hva 
er brahmanens gjøremål?” Da Mesteren hørte dette, utbrøt han: *De 
som fordriver alt ondt i seg selv og alltid vandrer i oppmerksomhet, 
som er våkne og har brutt sine lenker, de er brahmaner her i 
verden.” 


1.6 Kassapa den store Mahåkassapasutta Slik har jeg hørt 
det: En gang oppholdt Mesteren seg ved Ekornforingsplassen i 
Bambuslunden i Råjagaha.? På den tiden lå Kassapa den store" syk i 
Pippali-grotten og hadde store smerter. Men etter en tid ble han 
bedre igjen. Han sto opp fra sykeleiet og bestemte seg for å gå inn 
til Råjagaha og motta matgaver". Fem hundre guddommer fikk det 
travelt med å bringe ham matgaver. Men Kassapa sa nei takk til 
disse gavene. Tidlig om morgenen kledde han på seg, tok kappe og 
bolle og gikk inn til byen for å motta matgaver. Han valgte å gå 1 
de gatene der det bodde fattige vevere. Mesteren fikk se at Kassapa 
gikk i dette strøket for å motta matgaver, og utbrøt: *Den som ikke 
er avhengig av andre, som lever tilbaketrukket og ukjent for andre, 
som har selvkontroll og holder fast på essensen, som har utslettet 
negative tendenser i seg selv og fridd seg fra alle feil, han vil jeg 
kalle en brahman.” 


1.7 Samtalen med Ajakalåpaka Ajakalåpakasutta Slik har 
jeg hørt det: En gang da Mesteren var i Påva,”* oppholdt han seg 
ved Ajakalåpaka-helligdommen, der yakkhaen"? Ajakalåpaka holdt 
til. En natt satt Mesteren ute i stummende mørke, og det falt noen 
regndråper. Da fikk yakkhaen Ajakalåpaka lyst til å skremme ham 
og sette en skikkelig støkk i ham. Han kom helt bort til Mesteren, 
laget noen skumle lyder og sa: *Her er din onde ånd, eneboer!” Da 
Mesteren hørte dette, utbrøt han: *En brahman som har nådd målet 
i alt han har bestemt seg for å oppnå, bryr seg ikke om onde ånder 
med alle deres skumle lyder.” 


1.8 Samtalen med Sangåmaiji Sangåmajisutta Slik har jeg 
hørt det: En gang var Mesteren i Såvatthi"* og holdt til i 
Anåthapindikas park Jetalunden””. Ved den anledningen var 
munken Sangamaji var kommet til Savatthi for å treffe Mesteren, og 
da hans tidligere kone fikk høre dette, tok hun med seg barnet deres 
og gikk til Jetalunden. Akkurat da satt Sangåmaji under et tre og 
mediterte. Hans tidligere kone tok med seg barnet, gikk bort til ham 
og sa: *Du må forsørge meg og ungen din, munk!” Sangåmaji svarte 
ikke, så hun gjentok: *Du må forsørge meg og ungen din, munk!” 
Sangåmaji svarte ikke nå heller, så hun gjentok en gang til: *Du må 
forsørge meg og ungen din, munk!” Sargåmaiji var fortsatt taus. Da 
satte hans tidligere kone barnet ned ved siden av Sarigåmaji og 
gikk, mens hun sa: *Det er sønnen din, munk. Du må forsørge 
ham!” Men Sangåmaji verken så på barnet eller snakket til det. Da 
hans tidligere hustru så seg tilbake og oppdaget at Sangåmaiji 
verken så på barnet eller snakket til det, forsto hun at denne 
munken ikke hadde bruk for noen sønn, så hun vendte tilbake, tok 
barnet og gikk. Med sitt rene og overmenneskelige syn så Mesteren 
hvor upassende Sarigåmaijis tidligere hustru oppførte seg. Og han 
utbrøt: *Han ble ikke glad for at hun kom, og han ble ikke lei for at 
hun gikk. Sarngåmaji er uten bindinger. En slik vil jeg kalle en 
brahman.” 


1.9 Samtalen med asketene Jatilasutta Slik har jeg hørt 
det: En gang da Mesteren var i Gayå,* holdt han til på Gayå-toppen. 
Mens han var der, snødde det, siden dette var på den kaldeste delen 
av året. Om natten var det mange asketer som badet i Gayå, og de 
øste vann over seg og ofret til ilden. *Dette gjør oss rene,” sa de. Da 
Mesteren så dette, utbrøt han: «Selv om det er mange som bader 
her, blir man ikke renset av vannet. Men den som lever i sannhet og 
rett, han er ren, han er brahman.” 


1.10 Samtalen med Båhiya Båhiyasutta Slik har jeg hørt 
det. En gang var Mesteren i Såvatthi og holdt til i Anåthapindikas 
park Jetalunden. På den tiden oppholdt Båhiya Dåruciriya seg i 
Suppåraka" ved kysten. Folk der respekterte og hedret ham, og han 
fikk alt han trengte av kapper, mat, bolig og medisiner av dem. En 
dag da Båhiya satt for seg selv, tenkte han som så: *Jeg er nok en 
arahant'*, en av dem her i verden som vandrer arahantenes vei.” 
Men en tidligere avdød slektning av ham, som nå var blitt en ånd 
og som ville ham vel og hadde medfølelse med ham, forsto hva han 
tenkte på. Derfor gikk han bort til ham og sa: *Du er ikke en 
arahant, Båhiya, og du vandrer ikke arahantenes vei. Den måten du 
praktiserer på, fører ikke til at du blir en arahant og heller ikke til 
at du vandrer arahantenes vei.” *Men hvem er det da her i verden 
som er arahanter eller vandrer arahantenes vei?” *T et land lenger 
mot nord er det en by som heter Såvatthi. Der bor det for tiden en 
arahant som har nådd fullkommen oppvåkning ved egen hjelp. 
Denne Mesteren er en arahant, Båhiya, og han underviser andre i 
hvordan også de kan bli arahanter.” Båhiya ble sterkt grepet av 
dette, og brøt opp fra Suppåraka med det samme. Han ga seg på 
vandring mot Såvatthi og ble ikke mer enn én natt på hvert sted 
underveis før han var framme 1 Anåthapindikas park Jetalunden. 
Da han kom dit, var det mange munker som praktiserte gående 
meditasjon ute i parken. Båhiya gikk bort til dem og spurte: *Hvor 
er Mesteren som er en arahant, han som har nådd fullkommen 
oppvåkning ved egen hjelp? Jeg vil gjerne treffe ham.” *Mesteren 
går matrunden inne i byen,” svarte munkene. Da skyndte Båhiya 
seg ut av Jetalunden og inn i byen. Der fikk han se Mesteren som 
gikk matrunden. Han syntes Mesteren så tiltalende og tillitvekkende 
ut, han hadde et fredelig uttrykk som tydet på et fredelig sinnelag, 
som en tam, rolig og fredsommelig elefant. Båhiya gikk bort til 
ham, bøyde seg dypt for ham og sa: *Gi meg undervisning, Mester. 
Forklar meg læren, slik at det kan være til glede og nytte for meg i 
lang tid.” 


*Det passer dårlig nå som jeg går matrunden, Båhiya,” 
svarte Mesteren. *Det er ikke godt å vite hvor lenge verken du eller 
jeg kommer til å leve, Mester,” sa Båhiya. "Forklar det for meg nå, 
Mester!” Mesteren vegret seg igjen, men Båhiya insisterte på at livet 
var kort og han ville ha undervisning med det samme. Da han for 
tredje gang ba om undervisning, sa Mesteren: *Da skal du trene deg 
slik, Båhiya: Ta det du ser bare som det du ser, ta det du hører bare 
som det du hører, ta fantasibilder bare som fantasibilder og ta 
erkjennelse bare som erkjennelse. Slik skal du trene. Da forestiller 
du deg ikke noe subjekt, og når du ikke forestiller deg noe subjekt, 
forestiller du deg heller ikke noe objekt. Og når du ikke forestiller 
deg noe objekt, forestiller du deg heller ikke noe dennesidig eller 
noe hinsidig eller noe midt imellom disse. Det er dette som er 
slutten på det som gjør vondt.” Takket være Mesterens konsise 
undervisning ble Båhiyas sinn befridd for mentale forurensninger 
der og da. Da Mesteren hadde gitt Båhiya denne undervisningen, 
gikk han videre. Like etter at Mesteren hadde gått, ble Båhiya 
angrepet av en oksekalv og døde. Da Mesteren var ferdig med 
matrunden i Såvatthi, gikk han ut av byen sammen med mange 
munker. Da fikk de se Båhiya ligge der død. Mesteren snudde seg 
mot munkene og sa: *Ta liket av Båhiya og legg det på en båre. Ta 
ham med dere og kremer ham. Etterpå kan dere bygge en stupa 
over ham. Det er en av deres medvandrere som her er død, 
munker.” * Ja vel, Mester,” svarte munkene og gjorde som han 
hadde sagt. Etterpå gikk de tilbake til Mesteren og spurte: *Hva er 
Båhiyas skjebne, hvor er han nå, Mester?” *Båhiya var en vis mann, 
munker. Han fulgte læren, og det var ikke noe bryderi for meg å 
forklare den for ham. Nå har Båhiya nådd full frihet, munker.” 
Deretter forklarte han hva han mente med dette verset: *Der hvor 
verken vann eller jord, ild eller luft finnes, der skinner ingen 
stjerner og solen stråler ikke der, der lyser ikke månen og mørke 
finnes heller ikke der. Når en vismann, en brahman, ved egen 
innsikt har sett dette, blir han fri fra det som har form og fra det 
som ikke har form — 


da blir han fri fra lykke og lidelse.” 


2. Kapitlet med Mucalinda Mucalindavagga 2.1 
Fortellingen om Mucalinda Mucalindasutta Slik har jeg hørt det: En 
gang satt Mesteren under Mucalinda i Uruvela, ved bredden av 
elven Nerafijara. Han hadde nettopp nådd full oppvåkning, og han 
satt i en uke og gledet seg over sinnets frigjøring. Det kom noen 
voldsomme uværsskyer, til tross for at det ikke var regntid, og i sju 
dager blåste det kalde vinder og regnet styrtet ned. Da kom 
slangenes konge, Mucalinda, ut fra hiet sitt, kveilet seg sju ganger 
rundt Mesteren og bredte det store nakkeskjoldet sitt ut over 
Mesteren, idet den sa: *Mesteren skal ikke bli plaget av kulde, 
varme, fluer, mygg eller vind!” Etter sju dager reiste Mesteren seg 
fra meditasjonen. Slangenes konge, Mucalinda, så at himmelen var 
klar og skyfri igjen, så han kveilet seg løs fra Mesteren og tok 
skikkelse av en ung mann som sto foran Mesteren og hilste ham 
med håndflatene lagt mot hverandre. Da Mesteren så dette, utbrøt 
han: "Lykkelig lever den som er alene, som har hørt sannheten og 
ser den som den er! Han skader ikke noe levende vesen i verden, 
men føler velvilje for alle. Han er lykkelig fordi han har overvunnet 
alle lidenskaper for det som finnes i verden. Den som har 
overvunnet vrangforestillingen om et jeg, han føler den høyeste 
lykke!” 


2.2 Samtalen om konger Råjasutta Slik har jeg hørt det: En 
gang var Mesteren i Såvatthi og holdt til i Anåthapindikas park 
Jetalunden. En dag satt det mange munker og snakket sammen i 
forsamlingshallen etter at de hadde spist, og de sa til hverandre: 
*Hvem av disse to kongene er rikest tro — kong Seniya Bimbisåra 
av Magadha eller kong Pasenadi av Kosala? Hvem av dem har størst 
rikdom, hvem av dem har flest skatter, hvem av dem har størst rike, 
hvem har de flotteste vognene, hvem har størst hær, hvem er 
mektigst og hvem av dem er den største?” Slik gikk praten mellom 
dem, men så ble de avbrutt. Mesteren hadde nemlig reist seg fra sin 
meditasjon da kvelden nærmet seg, og nå kom han inn i 
forsamlingshallen og satte seg på den plassen som sto klar for ham. 
Da han hadde satt seg, sa han: *Hva snakket dere om nå, munker? 
Hvilken samtale var det jeg avbrøt?” Munkene fortalte ham hva de 
hadde snakket om. *Det sømmer seg ikke for dere å snakke om 
dette, munker. Dere som er sønner av god familie har forlatt 
hjemmet og gått ut i hjemløshet ut fra tillit. Når dere kommer 
sammen, skal dere gjøre ett av to: Enten snakke om læren, eller 
opprettholde en edel taushet.” Deretter utbrøt han: "Lykken ved 
sanselige nytelser her i verden eller det som måtte finnes av 
himmelsk lykke, er ikke verd en brøkdel av lykken ved å la begjæret 
falle til ro.” 


2.3 Om å skade andre Dandasutta Slik har jeg hørt det: En 
gang var Mesteren i Såvatthi og holdt til i Anåthapindikas park 
Jetalunden. En morgen da Mesteren hadde tatt bollen sin og var på 
vei inn til Såvatthi for å få mat, fikk han se mange gutter med 
kjepper som plaget en slange på veien mellom Såvatthi og 
Jetalunden. Da Mesteren så dette, utbrøt han: * Alt som lever søker 
lykken på sitt vis. Men den som søker lykken for sin egen del og 
derved kommer til å skade andre — han finner ingen lykke senere. 
Alt som lever søker lykken på sitt vis. Men den som søker lykken for 
sin egen del og passer på å ikke skade andre — han finner også 
lykken senere.”"? 


2.4 Respekt og heder Sakkårasutta Slik har jeg hørt det: En 
gang var Mesteren i Såvatthi og holdt til i Anåthapindikas park 
Jetalunden. På den tiden var han berømt. Han var høyt respektert 
og hedret, og han mottok mange gaver i form av kapper, mat, bolig 
og medisiner. Munkefellesskapet var også høyt respektert og hedret 
og mottok mange gaver i form av kapper, mat, bolig og medisiner. 
Men omvandrende asketer som fulgte andre læretradisjoner var ikke 
så høyt respekter og hedret, og de mottok ikke så mange gaver i 
form av kapper, mat, bolig og medisiner. De andre asketene ble 
misunnelige og tålte ikke at Mesteren og munkefellesskapet mottok 
så mye respekt og heder. Når de møtte noen munker i landsbyen 
eller i skogen, skjelte de dem ut og overhøvlet dem med mange 
grove og krenkende ord. Munkene fortalte Mesteren om dette. Da 
han hørte det, utbrøt han: *Om du opplever sorg eller glede, i 
landsbyen eller ute i skogen, så ikke gi deg selv eller andre skylden. 
Du opplever sanseinntrykk på grunn av dine involveringer. Hvordan 
kan den som er uten involveringer, oppleve noen sanseinntrykk?” 


2.5 Legmannen Upåsakasutta Slik har jeg hørt det: En gang 
da Mesteren var i Såvatthi og holdt til i Anåthapindikas park 
Jetalunden, kom en legmannstilhenger fra Icchånangala til byen i et 
eller annet ærend. Da han hadde gjort det han skulle, gikk han og 
besøkte Mesteren. Han hilste høflig på ham og satte seg ned hos 
ham. Da han hadde satt seg, sa Mesteren: *Det er lenge siden du har 
funnet anledning til å komme hit.” *Jeg har lenge hatt lyst til å 
besøke deg, Mester, men jeg har hatt det travelt og jeg har hatt mye 
å gjøre. Derfor har jeg ikke kunnet komme før.” Da Mesteren hørte 
dette, utbrøt han: *Den som har lært mye og som forstår læren, går 
ikke rundt og føler seg lykkelig. Se hvor plaget den er, som eier 
noe! Menneskene er bundet til hverandre.” 


2.6 Den gravide kvinnen Gabbhinisutta Slik har jeg hørt 
det: En gang da Mesteren var i Såvatthi og holdt til i 
Anåthapindikas park Jetalunden, ble kona til en omvandrende asket 
gravid, og fødselen nærmet seg. Hun sa til mannen sin: *Gå og få 
tak i noe olje, som jeg kan bruke under fødselen.” *Men hvor skal 
jeg finne olje?” spurte han. Hun ba ham igjen om å få tak i olje, og 
han svarte på samme måte. Da ba hun ham om det for tredje gang. 
Ved et av varehusene til kong Pasenadi av Kosala ble det delt ut olje 
til asketer og brahmaner. Men de fikk bare det de kunne drikke på 
stedet, og de kunne ikke ta noe med seg. Den omvandrende asketen 
bestemte seg for å gå dit og drikke så mye han bare kunne, for på 
den måten å ta med seg olje hjem til sin kone. Dermed gikk han til 
kongens varehus. Der drakk han så mye olje at han verken klarte å 
spy noe ut igjen eller sende ut som avføring. Han var plaget av 
sterke smerter og ble liggende på marken og vri seg. Mesteren 
hadde stått opp, kledd på seg og tatt kappe og bolle, og kom gående 
inn i byen for å motta matgaver. Der fikk han se asketen ligge og vri 
seg i sterke smerter. Da han fikk vite hva som hadde foregått, utbrøt 
han: "Lykkelig den som ikke eier noe! De som har vunnet visdom, er 
uten eiendom. Se hvor plaget den er, som eier noe! Menneskene er 
bundet til hverandre.” 


2.7 Enebarnet Ekaputtasutta Slik har jeg hørt det: En gang 
da Mesteren var i Såvatthi og holdt til i Anåthapindikas park 
Jetalunden, døde den eneste sønnen til en legmannstilhenger, en 
gutt som hans far hadde vært svært glad i. Så kom mange legmenn 
med vått hår og våte klær gående bort til Mesteren og satte seg ned 
hos ham. Mesteren spurte: *Hvorfor kommer dere her midt på 
dagen med vått hår og våte klær, mine herrer?” De svarte at de kom 
fra renselsesritualene etter at en av dem hadde mistet en sønn som 
han var svært glad i. Da Mesteren hørte dette, utbrøt han: *De som 
binder seg til nytelser av alt som er dem kjært, sliter seg ut i sorg og 
smerte, uansett om de er guder eller mennesker. De som slipper 
taket i det som er dem kjært, i utrettelig flid, dag som natt, de 
graver opp smertens røtter, det dødens lokkemiddel som er så 
vanskelig å gå forbi.” 


2.8 Fortellingen om Suppavåså Suppavåsåsutta Slik har jeg 
hørt det: En gang da Mesteren var i Kundikåya,”" holdt han til i 
Kundadhånalunden. På den tiden hadde Suppavåså, datter av 
kongen av Koliya, gått gravid i sju år, og nå hadde hun fødselsveer 
på sjuende dagen. Selv om hun led av sterke, bitre og skarpe 
smerter, hadde hun tre tanker i hodet: *Den fullkomment 
oppvåknede Mesteren underviser i hvordan man kan bli kvitt slike 
smerter. Mesterens fellesskap av elever praktiserer slik det skal 
gjøres, og de lider ikke av slike smerter. Nibbana er fylt av lykke, og 
der finnes det ikke slike smerter.” Hun henvendte seg til sin mann 
og sa: "Gå til Mesteren, kjære, bøy deg for hans føtter og spør om 
han har det bra, om han er frisk og sterk og om alt er i orden. Hils 
ham også fra meg og spør om det samme. Fortell ham også hvordan 
jeg har det, og fortell ham at jeg bare tenker på tre ting, nemlig at 
den fullkomment oppvåknede Mesteren underviser i hvordan man 
kan bli kvitt slike smerter, at Mesterens fellesskap av elever 
praktiserer slik det skal gjøres, og de lider ikke av slike smerter, og 
at nibbana er fylt av lykke, og der finnes det ikke slike smerter.” 
*Det skal jeg gjøre,” svarte han, og utførte alt hun hadde bedt ham 
om. Mesteren sa: *Måtte Suppavåså bli lykkelig, og måtte hun føde 
sitt barn uten at noen av dem kommer til skade!” Og med det 
samme Mesteren hadde sagt dette, nedkom Suppavåså med en sunn 
og frisk sønn, og hun var også selv sunn og frisk. *Ja vel, Mester,” 
svarte mannen. Han takket Mesteren for disse ordene, reiste seg og 
tok avskjed med ham ved å gå medsols rundt ham. Så gikk han 
hjem. Der fikk han se at Suppavåså var nedkommet med en sunn og 
frisk sønn, og at hun også selv var sunn og frisk. Da tenkte han: 
*Det er vidunderlig, det er virkelig storartet å se hvor sterk og 
mektig Mesteren er, siden Suppavåså nedkom med en sunn og frisk 
sønn med det samme han hadde sagt dette, og at hun også selv er 
sunn og frisk!” Og han ble meget glad for dette. Han tilkalte en 
tjener og sa: 


"Gå til Mesteren, bøy deg for hans føtter og fortell ham hva 
som har skjedd. Inviter ham deretter til å komme sammen med 
munkene og spise hos oss sju dager på rad.” "Ja, vel,” svarte 
mannen. Han gikk til Mesteren, bøyde seg for ham, hilste fra 
Suppavåså Og sa: "Suppavåså, datter av kongen av Koliya, gikk 
gravid i sju år. I sju dager hadde hun fødselsveer. Nå har hun 
nedkommet med en sunn og frisk sønn, og selv er hun også sunn og 
frisk. Nå vil hun invitere deg og munkene til å komme og spise hos 
henne sju dager på rad. Vær vennlig og ta imot denne invitasjonen, 
Mester!” Nå var det en annen legmann, en som spesielt støttet 
Moggållana den store, som hadde invitert Mesteren og munkene til 
et måltid. Mesteren snudde seg til Moggallana og sa: *Gå til denne 
legmannen og fortell hva som har skjedd med Suppavåså, og si at vi 
kommer til å spise hos henne i sju dager. Etterpå kommer vi til deg, 
kan du si til ham.” *Ja vel,” svarte Moggållana og gikk og fortalte 
dette til legmannen. "Hvis du kan gi meg tre garantier, så er det 
greit,” svarte mannen. "Garanter meg at jeg får beholde liv og 
eiendom, og garanter at jeg får beholde min overbevisning. Da kan 
dere gjerne gå og spise hos Suppavåså de neste sju dagene.” *Liv og 
eiendom kan jeg garantere,” svarte Moggallana. "Men 
overbevisningen må du selv stå for.” *Ja, hvis du kan garantere liv 
og eiendom for meg så lenge, så er det greit at dere spiser hos 
Suppavaåså i sju dager, og kommer til meg etterpå.” Deretter gikk 
Moggållana til Mesteren og fortalte at det var i orden for denne 
legmannen at de spiste 1 sju dager hos Suppavåså og kom til ham 
etterpå. Så gikk de alle til Suppavåså. Hun serverte Mesteren og 
munkene egenhendig og forsynte dem med all slags god mat. Og 
etterpå lot hun barnet bøye seg i hilsen for Mesteren og alle 
munkene. Såriputta spurte det lille barnet: *Hvordan står det til 
med deg? Har du det bra? Er alt i orden?” *Hvordan kan jeg ha det 
bra? Hvordan kan alt være i orden, Såriputta, når jeg har bodd sju 
år i ei krukke med blod?” Da Suppavåså så at sønnen hennes 
snakket med lærens general, ble hun meget glad og fornøyd. 
Mesteren så dette, og sa: *Vil du ha en slik sønn til, Suppavåsåa?” 

* Jeg vil ha sju slike sønner til, Mester,” svarte hun. 


Da Mesteren hørte dette, utbrøt han: *Den som ikke øver 
oppmerksomhet, lar seg overvelde av sorg forkledd som glede, 
smerte forkledd som lykke og avsky forkledd som kjærlighet.” 


2.9 Samtalen med Visåkhå Visakhåsutta Slik har jeg hørt 
det: En gang da Mesteren var i Savatthi, holdt han til i Migåras 
mors paviljong i Østparken.” Visåkhå, Migåras mor, drøftet en eller 
annen sak med kong Pasenadi av Kosala, men ble ferdig med denne 
saken tidligere enn forventet. Derfor gikk hun og besøkte Mesteren, 
selv om tiden for dette ikke var den rette. Mesteren sa: *Hvorfor 
kommer du og besøker meg på denne tiden av dagen, Visakha?” 

* Jeg drøftet en sak med kong Pasenadi, men ble tidlig ferdig, 
Mester.” Da Mesteren hørte dette, utbrøt han: *Det er alltid vondt å 
bli dominert av andre, det er alltid godt å ha kontrollen selv. Det 
kan være slitsomt å samarbeide, for det er vanskelig å unnslippe 
forpliktelsene.” 


2.10 Fortellingen om Bhaddiya Bhadddiyasutta Slik har jeg 
hørt det: En gang oppholdt Mesteren seg i mangolunden i 
Anupiya.”? På den tiden levde munken Bhaddiya, sønn av 
Kåligodhaå, ute i skogen. Han hold til under trær og i ensomme 
hytter, og han utbrøt ofte: *Å, lykke! Å, lykke!” Noen andre munker 
fikk høre om dette, og de sa til hverandre: "Bhadddiya er nok 
misfornøyd med livet som munk. Nå lever han ute i skogen, under 
trær og i ensomme hytter. Men tidligere levde han i kongelig luksus, 
så det er nok det han minnes når han så ofte utbryter: *A, lykke! A, 
lykke!” De gikk til Mesteren og fortalte hva de hadde hørt om 
Bhaddiya, og at de trodde han var misfornøyd med livet som munk. 
Da ba Mesteren en av munkene om å hente Bhaddiya til ham. 
Munken gjorde som han var bedt om og gikk til Bhaddiya og sa: 
*Mesteren ber deg komme, min venn.” *Ja vel,” svarte Bhaddiya. 
Han gikk til Mesteren, og da han hadde satt seg ned sammen med 
ham, sa Mesteren: *Er det sant at du lever i skogen, under trær og i 
ensomme hytter, og at du ofte utbryter: Å, lykke! Å, lykke!”, 
Bhaddiya?” *Ja, det er sant, Mester.” *Men hvorfor gjør du dette, 
Bhadddiya?” "Tidligere levde jeg i kongelig luksus, Mester. Jeg var 
beskyttet av vakter inne i palasset og utenfor palasset, jeg var 
beskyttet av vakter i byen og utenfor byen, og jeg var beskyttet av 
vakter i riket og utenfor riket. Men enda jeg var så godt beskyttet og 
passet på, var jeg redd og engstelig og levde i stadig frykt. Men nå 
lever jeg alene ute i skogen, under trær og i ensomme hytter, og jeg 
føler ikke noen frykt. Jeg er ikke redd for noe, men lever like fritt 
som dyrene i skogen. Det er derfor jeg ofte utbryter: *Å, lykke! Å, 
lykke!”, Mester.” Da Mesteren hørte dette, utbrøt han: *Den som 
ikke har sinne i sitt indre, som har lagt bak seg alle tanker 


om hva han skal bli eller ikke skal bli, han lever lykkelig 
og sorgløst og all frykt forlater ham. Ikke engang gudene innser 
dette.” 


3. Kapitlet om Nanda Nandavagga 3.1 Om handlinger og 
konsekvenser Kammavipåkajasutta Slik har jeg hørt det: En gang da 
Mesteren var i Såvatthi og holdt til i Anåthapindikas park 
Jetalunden, satt det en munk i nærheten av ham med korslagte bein 
og med ryggen rak. Han led store smerter som en konsekvens av 
sine tidlige handlinger, men likevel satt han oppmerksomt og med 
klar forståelse uten å klage. Da Mesteren så og forsto dette, utbrøt 
han: *En munk som har lagt alle handlinger bak seg, som rister av 
seg det støvet han tidligere har samlet, som står fast uten å tenke på 
*'meg” eller mitt”, han trenger ikke å si noe som helst.” 


3.2 Fortellingen om Nanda Nandasutta Slik har jeg hørt 
det: En gang da Mesteren var i Såvatthi og holdt til i 
Anåthapindikas park Jetalunden, snakket munken Nanda, Mesterens 
bror, eller rettere sagt sønn av Mesterens tante, med mange andre 
munker og sa: *Jeg trives ikke som munk, mine venner. Jeg holder 
ikke ut denne tilværelsen lenger, så nå vil jeg avslutte treningen og 
vende tilbake til livet som legmann igjen.” En av munkene gikk til 
Mesteren og fortalte dette. Mesteren sa: *Gå til Nanda og si at jeg 
ber ham komme.” Munken gjorde dette, og Nanda gikk bort til 
Mesteren. Han hilste høflig på ham og satte seg ned sammen med 
ham. Mesteren sa: *Er det sant som flere munker sier, Nanda, at du 
ikke trives som munk, at du ikke holder ut denne tilværelsen lenger 
og at du nå vil avslutte treningen og vende tilbake til livet som 
legmann igjen?” *Ja, Mester.” *Men hva er grunnen til at du ikke 
trives som munk, at du ikke holder ut denne tilværelsen lenger og at 
du nå vil avslutte treningen og vende tilbake til livet som legmann 
igjen, Nanda?” *Da jeg forlot hjemmet, var det en strålende vakker 
sakya-pike som kom ut av huset sitt. Hun holdt på å gre håret sitt, 
så på meg og sa: 'Håper du snart kommer tilbake, min kjære!” Det 
er derfor jeg ikke trives som munk. Det er derfor jeg ikke holder ut 
denne tilværelsen lenger, så nå vil jeg avslutte treningen og vende 
tilbake til livet som legmann igjen.” Da tok Mesteren Nanda i 
armen, og like raskt og lett som en sterk mann bøyer eller retter ut 
armen, forsvant de fra Jetalunden og kom til syne i de trettitre 
gudenes himmel. Akkurat da var fem hundre nymfer med vakre 
føtter opptatt med å betjene Sakka, gudenes konge. Mesteren 
snudde seg mot Nanda og sa: *Ser du disse fem hundre vakre 
nymfene, Nanda?” *Ja, Mester.” *Hvem mener du er vakrest, 
deiligst og mest sjarmerende, Nanda — den vakre sakya-piken eller 
disse fem hundre vakre nymfene?” *Denne sakya-piken ser ut som 
en skamfert apekatt med nesa og ørene kuttet av, om vi 


sammenligner henne med disse fem hundre vakre 
nymfene, Mester. De lar seg overhodet ikke sammenligne! Det er 
klart at disse fem hundre nymfene er mye vakrere!” *Da kan du 
bare glede deg, Nanda. Jeg lover deg at du skal få disse fem hundre 
vakre nymfene.” *Hvis du lover meg disse fem hundre vakre 
nymfene, gleder jeg meg til å komme til himmelen, Mester!” Så tok 
Mesteren Nanda i armen, og like raskt og lett som en sterk mann 
bøyer eller retter ut armen, forsvant de fra de trettitre gudenes 
himmel og kom til syne i Jetalunden. Nå fikk flere munker høre at 
Nanda, Mesterens bror og fetter, visstnok var munk for nymfenes 
skyld, og at Mesteren skulle ha lovet ham fem hundre vakre nymfer, 
og de begynte å kalle ham *leiesvenn” og "tjener” — en som var 
munk bare for å oppnå en belønning. Nanda ble såret og lei seg 
over at kameratene hans kalte ham leiesvenn og tjener. Derfor trakk 
han seg tilbake i ensomhet og satte alle krefter inn, energisk og uten 
å nøle. Ikke lenge etter fullførte han den høyere trening, den som 
unge menn av god familie med rette forlater hjemmet og går ut i 
hjemløsheten for. Han innså selv og erkjente direkte: Nå oppstår det 
ikke noe nytt, treningsveien er vandret til ende, gjort er det som 
skulle gjøres og det er ikke noe mer som gjenstår. Og nå var Nanda 
blitt en arahant. Tidlig en morgen kom en guddom ned i Jetalunden 
og opplyste hele lunden med sin stråleglans. Guden hilste høflig på 
Mesteren og ble stående ved siden av ham. Så sa han: *Nanda, din 
bror og fetter, har utryddet alle negative tendenser i sinnet, Mester. 
Han har frigjort sitt sinn ved hjelp av visdom, og han ser og 
erkjenner virkeligheten som den er her og nå.” Da forsto Mesteren 
at Nanda hadde utryddet alle negative tendenser i sinnet, at han 
hadde frigjort sitt sinn ved hjelp av visdom, og han ser og erkjenner 
virkeligheten som den er her og nå. Utpå morgenen kom Nanda 
bort til Mesteren, hilste høflig på ham og satte seg ned hos ham. Så 
sa han: *Jeg vil gjerne løse deg fra ditt løfte om å gi meg fem 
hundre nymfer, Mester!” *Jeg har forstått at du har utryddet alle 
negative tendenser i sinnet, Nanda, at du har frigjort ditt sinn ved 
hjelp av visdom, og du ser og erkjenner virkeligheten som den er 
her og nå. Dessuten har en gud nettopp fortalt meg det. Så da 
regner jeg meg løst fra mitt løfte om å gi deg fem hundre nymfer.” 
Da Mesteren så og forsto dette, utbrøt han: *Den som har krysset 
sumpen 


og trampet ned begjærets torner, som har knust alle 
vrangforestillinger uten å bry seg om sorger og gleder — han vil jeg 
kalle en munk.” 


3.3 Fortellingen om Yasoja Yasojasutta Slik har jeg hørt 
det: En gang da Mesteren var i Såvatthi og holdt til i 
Anåthapindikas park Jetalunden, kom munken Yasoja sammen med 
fem hundre andre munker til byen for å treffe Mesteren. De 
nyankomne hilste på de munkene som allerede var der, og mens de 
ordnet soveplasser, kapper og boller, var det mye støy og spetakkel. 
Mesteren henvendte seg til Änanda og spurte: *Hva er dette for 
spetakkel, Ananda? Det høres jo ut som når en gjeng fiskere haler i 
land en storfangst!” *Det er munken Yasoja og fem hundre andre 
munker som har kommet for å treffe deg, Mester. De hilser på de 
munkene som allerede er der, og mens de ordner soveplasser, 
kapper og boller, blir det mye støy og spetakkel.” *Gi dem beskjed 
om at jeg ber dem komme.” *Ja vel, Mester,” svarte Ånanda. Han 
gikk til munkene og sa: *Mesteren ber dere komme.” *Ja vel, min 
venn,” svarte de, og gikk bort til Mesteren. De hilste høflig på ham 
og satte seg ned sammen med ham. Mesteren sa: *Hva mener dere 
med å lage så mye støy og spetakkel, munker? Det høres jo ut som 
når en gjeng fiskere haler i land en storfangst!” Yasoja svarte: 
*Disse fem hundre munkene har kommet sammen med meg for å 
treffe deg, Mester. Vi bare hilste på de munkene som var her fra før 
av, og mens vi ordnet soveplasser, kapper og boller, ble det mye 
støy og spetakkel.” *Dere kan gå, munker, jeg viser dere bort. Dere 
skal ikke bo i nærheten av meg.” *Ja vel, Mester,” svarte munkene. 
Deretter reiste de seg og tok høflig avskjed med Mesteren ved å gå 
medsols rundt ham. De ryddet soveplassene sine, tok kapper og 
boller og vandret til vajjienes” land. Da de kom dit, slo de seg ned 
ved bredden av elva Vaggumuda, der de bygde løvhytter som de 
bodde i under regntiden. Da regntiden var over, sa Yasoja til de 
andre munkene: 


*Mesteren viste oss bort fordi han har omtanke for oss og 
vil oss vel, mine venner. La oss nå prøve å leve slik at Mesteren blir 
fornøyd med oss.” *Ja vel, min venn,” svarte de andre munkene. Så 
trakk de seg tilbake og trente hver for seg flittig, iherdig og 
målrettet, slik at de alle oppnådde den trefoldige kunnskap før 
regntiden var over. Da Mesteren hadde vært i Såvatthi så lenge han 
syntes det passet, ga han seg på vandring mot Vesali. Der slo han 
seg ned i huset med de spisse gavlene i Storskogen. Han forsto 
hvordan munkene ved bredden av Vaggumuda praktiserte, så han 
vendte seg mot Ananda" og sa: *Det er som om det lyser og skinner 
det borte ved bredden av Vaggumuda, Ananda. Det ser ut til å være 
et sted der det er bra å være. Send et bud til munkene der borte og 
si at Mesteren ber dem komme, at Mesteren vil treffe dem.” *Ja vel, 
Mester,” svarte Ånanda. Han gikk bort til en av munkene og sa: *Gå 
til munkene ved bredden av Vaggumuda og si at Mesteren ber dem 
komme, at Mesteren vil treffe dem.” *Ja vel, min venn,” svarte 
munken, og så raskt som en kraftig mann bøyer eller retter ut 
armen, forsvant han fra huset med de spisse gavlene i Storskogen og 
kom til syne foran de munkene som holdt til ved bredden av 
Vaggumuda. Han sa: * Mesteren ber dere komme.” *Ja vel, min 
venn,” svarte munkene, og så raskt som en kraftig mann bøyer eller 
retter ut armen, forsvant de fra bredden av Vaggumuda og kom til 
syne foran Mesteren i huset med de spisse gavlene i Storskogen. 
Akkurat da satt Mesteren i stille meditasjon. Munkene lurte litt på 
hvilken tilstand han befant seg i, men så forsto de at han satt i stille 
meditasjon. Dermed satte de seg alle ned og praktiserte stille 
meditasjon, de også. Da det begynte å li ut på natta, og første 
nattevakt var over, la Ånanda kappen over skulderen, bøyde seg for 
Mesteren og sa: *Det lir ut på natta, Mester, og første nattevakt er 
over. De munkene som har kommet for å treffe deg, har sittet lenge. 
Vil du ikke hilse dem velkommen?” Mesteren bare satt der taus. 
Tida gikk, og andre nattevakt var til ende. Da la Ananda kappen 
over skulderen, bøyde seg for Mesteren og sa: "Tida går, og andre 
nattevakt er til ende, Mester. De munkene som har kommet for å 
treffe deg, har sittet lenge. Vil du ikke hilse dem velkommen?” 


Mesteren bare satt der taus. Så var tredje nattevakt til 
ende, og morgenen grydde. Da la Ånanda kappen over skulderen, 
bøyde seg for Mesteren og sa: "Tredje nattevakt er til ende, Mester, 
og nå gryr det av morgen. De munkene som har kommet for å treffe 
deg, har sittet lenge. Vil du ikke hilse dem velkommen?” Mesteren 
kom ut av sin meditasjon og sa: "Hadde du visst hvordan det var, 
ville du ikke ha spurt om dette, Ananda. Både jeg og alle disse fem 
hundre munkene har sittet i stille meditasjon.” Da Mesteren så og 
forsto dette, utbrøt han: *En munk som har overvunnet begjærets 
torner, skjellsord, tortur og fengsling, står stille og urørlig som 
fjellet selv og bryr seg ikke om sorger eller gleder.” 


3.4 Om Såriputta Såriputtasutta Slik har jeg hørt det: En 
gang da Mesteren var i Såvatthi og holdt til i Anåthapindikas park 
Jetalunden, satt Såriputta” i nærheten av Mesteren med korslagte 
bein. Han holdt kroppen rak og hadde oppmerksomheten festet 
framfor seg. Da Mesteren så og forsto dette, utbrøt han: *Som den 
massive fjelltoppen er urokkelig, solid fundert, er også munken 
urokkelig når han blir kvitt illusjonene.” 


3.5 Om Moggallåna den store Mahåmoggallånasutta Slik 
har jeg hørt det: En gang da Mesteren var i Såvatthi og holdt til i 
Anåthapindikas park Jetalunden, satt Moggallåna den store?" i 
nærheten av Mesteren med korslagte bein. Han holdt kroppen rak 
og hadde oppmerksomheten festet framfor seg. Da Mesteren så og 
forsto dette, utbrøt han: *En munk som har sin oppmerksomhet 
rettet mot kroppen, og som alltid er konsentrert, som har kontroll 
over de seks sansene, kan oppnå Nibbana.” 


3.6 Fortellingen om Pilindavaccha Pilindavacchasutta Slik 
har jeg hørt det: En gang oppholdt Mesteren seg ved 
Ekornforingsplassen i Bambuslunden i Råjagaha. På den tiden 
pleide munken Pilindavaccha å kalle andre munker for lakeier. Da 
gikk mange munker til Mesteren, hilste høflig på ham og satte seg. 
Så fortalte de ham at Pilindavaccha pleide å kalle andre munker for 
lakeier. Mesteren vendte seg til en munk og sa: *Gå og si til 
Pilindavaccha at Mesteren ber ham komme.” *Ja vel, Mester,” 
svarte munken. Han gikk til Pilindavaccha og sa: *Mesteren ber deg 
komme.” *Ja vel, min venn,” svarte Pilindavaccha. Han gikk til 
Mesteren, hilste høflig på ham og satte seg ned. Mesteren sa: "Fr det 
sant at du pleier å kalle andre munker for lakeier, Pilindavaccha?” 
*Ja, Mester.” Mesteren kastet et blikk på Pilindavacchas tidligere liv 
og sa: *Tkke bli fornærmet fordi Pilindavaccha kaller dere for 
lakeier, munker. Han mener ikke noe vondt med det. I fem hundre 
liv på rad har Pilindavaccha vært født som brahman, så han har 
bare blitt vant til å kalle andre for lakeier. Det er derfor han fortsatt 
gjør det.” Da Mesteren så og forsto dette, utbrøt han: *Den som ikke 
har noen arroganse i sitt indre, som er fri fra innbilninger, begjær, 
egoisme og lengsler, som har fordrevet sitt sinne og funnet 
fullkommen ro, han er filosof, han er munk.” 


3.7 Sakkas gave Sakkudånasutta Slik har jeg hørt det: En 
gang oppholdt Mesteren seg ved Ekornföringsplassen i 
Bambuslunden i Råjagaha. På den tiden bodde Kassapa den store i 
Pippali-grotten, og han hadde sittet en uke i meditasjon. Etter at 
han var ferdig med å meditere, reiste han seg og tenkte det kunne 
være på tide å gå til byen og motta matgaver. Fem hundre 
guddommer tok ivrig fatt på å samle matgaver til Kassapa. Men han 
avviste dem, tok kappe og bolle og gikk til byen for å motta 
matgaver. Sakka, gudenes konge, ville gjerne gi Kassapa en 
matgave, så han tok skikkelse som en vever som satte opp 
renningen, mens asuradatteren?”" Suja nøstet opp tråd på skyttelen. 
Så nærmet Kassapa seg med matbollen sin. Sakka fikk se ham, så 
han gikk ut for å møte ham. Han tok bollen og gikk inn og fylte den 
med et overdådig måltid med alle slags utsøkte retter. Så gikk han 
ut igjen og ga den til Kassapa. Kassapa lurte på hvem dette kunne 
være som utrettet slike undre. Men så forsto han at det var Sakka, 
gudenes konge. Så han sa: *Jaså, er det du som har gjort dette, 
Kosiya?"! Ikke gjør det flere ganger!” *Men jeg trenger jo også å 
samle gode fortjenester, Kassapa. Jeg må også gjøre gode 
gjerninger!” Så bøyde Sakka seg for Kassapa, tok avskjed med ham 
ved å gå medsols rundt ham og steg så til værs mens han tre ganger 
uttalte: *Dette er en god gave, dette er den beste av gaver, og det er 
godt å gi gaver til Kassapa!” Med sin overmenneskelige hørsel hørte 
Mesteren hva Sakka sa, og da han så og forsto dette, utbrøt han: 
«Selv gudene misunner en munk som lever av matgaver, som er 
selvhjulpen og ikke avhengig av andre og som alltid har sinnsro og 
oppmerksomhet.” 


3.8 Feilaktig holdning til å gå matrunden Pindapåtikasutta 
Slik har jeg hørt det: En gang da Mesteren var i Såvatthi og holdt til 
i Anåthapindikas park Jetalunden, satt mange munker og snakket 
sammen i kareritrepaviljongen etter at de hadde kommet tilbake fra 
matrunden og etter at de hadde spist. Og praten gikk slik: *En munk 
som går matrunden, får av og til oppleve tiltalende synsinntrykk, 
tiltalende lyder, tiltalende dufter, tiltalende smaker og tiltalende 
berøringer. En munk som går matrunden, blir hedret, respektert, 
sett opp til og tilbedt mens han går og mottar matgaver. Kom igjen, 
mine venner, så går vi matrunden! Da kan også vi fra tid til annen 
oppleve tiltalende synsinntrykk, tiltalende lyder, tiltalende dufter, 
tiltalende smaker og tiltalende berøringer. Da blir også vi hedret, 
respektert, sett opp til og tilbedt mens vi går og mottar matgaver!” 
Men så ble de avbrutt, for kvelden kom og Mesteren reiste seg fra 
sin meditasjon. Han gikk bort til paviljongen og satte seg på den 
plassen som var gjort klar for ham. Så sa han: *Hva snakket dere 
om nå, munker? Hvilken samtale var det jeg avbrøt?” Munkene 
fortalte ham hva de hadde snakket om. *Men så kom du og avbrøt 
oss, Mester.” *Det sømmer seg ikke for dere som er sønner av god 
familie, som har forlatt hjemmet ut fra overbevisning og gått ut i 
hjemløsheten, å snakke på den måten, munker. Når dere sitter 
sammen, har dere to valg: enten samtale om læren eller 
opprettholde edel taushet.” Da Mesteren så og forsto dette, utbrøt 
han: "Selv gudene misunner en munk som lever av matgaver, som er 
selvhjulpen og ikke avhengig av andre, hvis han ikke blir avhengig 
av lovprisninger.” 


3.9 Samtale om yrker Sippasutta Slik har jeg hørt det: En 
gang da Mesteren var i Såvatthi og holdt til i Anåthapindikas park 
Jetalunden, satt mange munker og snakket sammen i den runde 
paviljongen etter at de hadde kommet tilbake fra matrunden og 
etter at de hadde spist. Og praten gikk slik: *Hvem er det som 
kjenner yrket sitt? Hvem er fagutlært i yrket sitt? Hvilket yrke er 
det beste?” Til dette var det noen som sa at det beste var å jobbe 
med elefanter. Andre sa det var best å jobbe med hester. Noen sa 
det var best å være vognstyrer. Andre sa det var best å være 
bueskytter. Noen sa det var best å være soldat med sverd. Andre sa 
det var best å være seglforvalter. Noen sa det var best å være 
regnskapsfører. Andre sa det var best å være matematiker. Noen sa 
det var best å være skriver. Andre sa det var best å være poet. Noen 
mente det var best å studere naturen. Andre sa det var best å være 
statsviter. Slik gikk samtalen dem imellom. Men så ble de avbrutt, 
for kvelden kom og Mesteren reiste seg fra sin meditasjon. Han gikk 
bort til paviljongen og satte seg på den plassen som var gjort klar 
for ham. Så sa han: *Hva snakket dere om nå, munker? Hvilken 
samtale var det jeg avbrøt?” Munkene fortalte ham hva de hadde 
snakket om. *Men så kom du og avbrøt oss, Mester.” *Det sømmer 
seg ikke for dere som er sønner av god familie, som har forlatt 
hjemmet ut fra overbevisning og gått ut i hjemløsheten, å snakke på 
den måten, munker. Når dere sitter sammen, har dere to valg: enten 
samtale om læren eller opprettholde edel taushet.” Da Mesteren så 
og forsto dette, utbrøt han: *En som ikke lever av noe yrke, som har 
lite å dra på, men som retter sitt blikk mot målet, som alltid har 
styring på sine sanser og ferdes i frihet, som ikke har noe hjem, som 
verken er egoistisk eller kravfull som har lagt bort all stolthet og 
vandrer alene, han er en virkelig munk.” 


3.10 Verden Lokasutta Slik har jeg hørt det: En gang satt 
Mesteren under Mucalinda i Uruvela, ved bredden av elven 
Nerafijara. Han hadde nettopp nådd full oppvåkning, og han satt i 
en uke og gledet seg over sinnets frigjøring. Da uken var omme, 
reiste han seg fra meditasjonen og så ut over verden med våkent 
blikk. Han så hvordan mange var plaget av sorger, og at mange 
brant som i feber av begjær, hat og uvitenhet. Da Mesteren så og 
forsto dette, utbrøt han: *Denne verden er plaget av sorger, og 
mange klager når sykdom rammer dem. Uansett hva man innbiller 
seg, så vil det med tiden endre seg. Verden er i stadig utvikling og 
forandring og mange domineres av lengsler og setter pris på 
forandringer. Men det man setter pris på, skaper også frykt, og 
denne frykten skaper sorg og smerte. Denne treningen går ut på å 
slippe tak i lengselen etter forandringer. Jeg vil hevde at alle 
brahmaner og filosofer som sier lengslene har frigjort dem fra 
lengsler, slett ikke er blitt fri fra lengsler. Men brahmaner og 
filosofer som sier de har blitt fri fra lengsler ved å slippe taket i alle 
lengsler, de har virkelig blitt fri fra lengsler. Disse sorgene oppstår 
som følge av involveringer, og slipper man taket i alle 
involveringer, har man heller ingen sorger. Se på denne verden! 
Mange vesener er så dominert av uvitenhet at de binder seg til 
andre vesener. Men alle lengsler og all tilblivelse er forgjengelig. 
Den som ser tingene som de er, med fullkommen visdom, frir seg 
fra lengsler etter å skape og ødelegge. Når han har fridd seg fra alt 
begjær, 


finner han indre fred etter at alt begjær er utslettet. Det 
blir ingen ny tilværelse for en munk som slik har funnet indre fred, 
og blitt fri fra alle involveringer. Mara er slått! Han har vunnet 
kampen! Han er fri fra alle lengsler.” 


4. Kapitlet med Meghiya Meghiyavagga 4.1 Fortellingen 
om Meghiya Meghiyasutta Slik har jeg hørt det: En gang var 
Mesteren på Cålikå-åsen i Cålika?”” og munken Meghiya var 
Mesterens oppasser. En dag gikk Meghiya bort til Mesteren og sa: 
*Jeg vil gjerne gå til landsbyen Jantu og motta matgaver.” *Gjør 
som du vil, Meghiya.” Da morgenen kom, kledde Meghiya på seg, 
tok bolle og kappe og gikk til landsbyen Jantu for å motta 
matgaver. Da han hadde gått matrunden og spist, gikk han til 
bredden av elven Kimikålå og praktiserte gående meditasjon. Der 
fikk han se en vakker og tiltalende mangolund, og han tenkte: 
*Denne mangolunden er vakker og tiltalende. Her må det være bra 
å meditere. Hvis Mesteren gir meg lov til det, vil jeg gå hit etterpå 
og meditere.” Så gikk han tilbake til Mesteren, hilste høflig på ham 
og sa: *Jeg fikk øye på en vakker mangolund, Mester, og hvis du 
tillater det, vil jeg gå dit og meditere.” "Vent litt, Meghiya, for ellers 
blir jeg alene her inntil det kommer en annen munk.” Meghiya 
spurte igjen om å få gå, og fikk samme svar. Da han spurte om det 
samme for tredje gang, svarte Mesteren: *Hvordan kan jeg vel ha 
noen innvendinger mot at du ønsker å meditere, Meghiya? Gjør som 
du vil.” Meghiya tok avskjed med Mesteren ved å gå medsols rundt 
ham. Deretter gikk han til mangolunden og satte seg under et tre. 
Men mens han satt og mediterte, ble han stadig plaget av negative 
tanker om sanselighet, om ondskap og om vold. Da tenkte han: *Det 
er virkelig rart! Enda jeg forlot hjemmet og gikk ut i hjemløshet ut 
fra overbevisning, blir jeg likevel stadig plaget av negative tanker 
om sanselighet, ondskap og vold!” Da kvelden kom, reiste han seg 
fra sin meditasjon og gikk tilbake til Mesteren, hilste høflig 


på ham og satte seg ned. Så fortalte han hvordan 
meditasjonen hadde gått, og han avsluttet slik: *Det er virkelig rart, 
Mester! Enda jeg forlot hjemmet og gikk ut i hjemløshet ut fra 
overbevisning, ble jeg likevel stadig plaget av negative tanker om 
sanselighet, ondskap og vold!” *Selv om sinnets frigjøring ennå ikke 
er modnet, er det fem andre ting som kan komme til modning, 
Meghiya. Og hvilke fem er det? En munk kan være en god venn, en 
god kamerat og en god medvandrer, Meghiya. Dette er den første av 
de tingene som kan komme til modning selv om sinnets frigjøring 
ennå ikke er modnet. Videre kan en munk ha god moral, Meghiya. 
Han kan følge reglene i treningsdisiplinen, ikke gå ut over sitt rette 
område, se farer ved selv den minste overtredelse, påta seg 
treningsreglene og følge dem. Dette er den andre av de tingene som 
kan komme til modning selv om sinnets frigjøring ennå ikke er 
modnet. Videre kan en munk tale lett og uanstrengt om slikt som 
bidrar til hardtrening, til at sinnet blir åpnet, til at man virkelig 
vender seg bort, til at man slipper taket i lidenskaper og som fører 
til avslutning, fred, innsikt, oppvåkning og nibbana — det vil si at 
han kan tale om å ha få behov, om å være tilfreds, om å leve alene 
og ikke ønske seg selskap, om iherdig innsats, om moral, om 
konsentrasjon, visdom, frigjøring og den kunnskapen som fører til 
at man realiserer frigjøringen. Slike ting kan han tale lett og 
uanstrengt om, Meghiya. Dette er den tredje av de tingene som kan 
komme til modning selv om sinnets frigjøring ennå ikke er modnet. 
Videre setter munken kreftene inn på å fordrive usunne fenomener 
og framelske sunne fenomener. Han er sterk og utholdende og gir 
ikke opp å arbeide for å framelske det som er sunt. Dette er den 
fjerde av de tingene som kan komme til modning selv om sinnets 
frigjøring ennå ikke er modnet. Videre kan en munk ha innsikt i 
tilblivelse og undergang, og han kan ha dyp innsikt i hvordan man 
gjør fullstendig slutt på lidelsen. Dette er den femte av de tingene 
som kan komme til modning selv om sinnets frigjøring ennå ikke er 
modnet, Meghiya, og dette er dermed de fem tingene som kan 
komme til modning selv om sinnets frigjøring ennå ikke er modnet. 
Man kan forvente at en munk som er en god venn, en god kamerat 
og en god medvandrer, også utvikler god moral, Meghiya. Han kan 
følge reglene i treningsdisiplinen, ikke gå ut over sitt rette område, 
se farer ved selv den minste overtredelse, påta seg treningsreglene 
og følge dem. Man kan forvente at en munk som er en god venn, en 


god kamerat og en god medvandrer, kan tale lett og uanstrengt om 
slikt som bidrar til hardtrening, til at sinnet blir åpnet, til at man 
virkelig vender seg bort, til at man slipper taket i lidenskaper og 
som fører til avslutning, fred, 


innsikt, oppvåkning og nibbana — det vil si at han kan tale 
om å ha få behov, om å være tilfreds, om å leve alene og ikke ønske 
seg selskap, om iherdig innsats, om moral, om konsentrasjon, 
visdom, frigjøring og den kunnskapen som fører til at man realiserer 
frigjøringen. Slike ting kan han tale lett og uanstrengt om, Meghiya. 
Man kan forvente at en munk som er en god venn, en god kamerat 
og en god medvandrer, setter kreftene inn på å fordrive usunne 
fenomener og framelske sunne fenomener. Han er sterk og 
utholdende og gir ikke opp å arbeide for å framelske det som er 
sunt. Man kan forvente at en munk som er en god venn, en god 
kamerat og en god medvandrer, utvikler innsikt i tilblivelse og 
undergang, og at han kan oppnå dyp innsikt i hvordan man gjør 
fullstendig slutt på lidelsen. En munk som har utviklet disse fem 
tingene og befestet dem, kan videre utvikle fire andre ting: Han 
betrakter det som er urent for å bli kvitt lidenskapelig begjær, han 
utvikler vennlighet for å bli kvitt motvilje, han utvikler 
oppmerksomhet på pusten for å avskjære tankevirksomheten og han 
utvikler betraktning av forgjengelighet for å kvitte seg med 
vrangforestillinger om at jeg er”. Den som betrakter forgjengelighet, 
vil nemlig oppdage at han ikke har full kontroll med det som skjer, 
Meghiya, og den som oppdager at han ikke har full kontroll med det 
som skjer, kvitter seg med vrangforestillinger om at jeg er”. Der og 
da opplever han nibbana.” Da Mesteren så og forsto dette, utbrøt 
han: "Selv små og subtile tanker som oppstår, kan pirre og oppildne 
sinnet. Den som ikke oppdager disse tankene, løper hit og dit med 
sinnet i flammer. Den som oppdager disse tankene, temmer dem 
med flid og oppmerksomhet. Den oppvåknede kvitter seg helt med 
denne feberen 1 sinnet.” 


4.2 De arrogante munkene Uddhatasutta Slik har jeg hørt 
det: En gang var Mesteren i Kusinårå, >" der han holdt til i 
Upavattane, mallaenes sal-skog. Like i nærheten av Mesteren bodde 
det mange munker i små hytter i skogen. Disse munkene var 
arrogante og støyende, og praten gikk ustanselig på dem. De 
praktiserte ikke oppmerksomhet, de hadde ikke noen klar forståelse, 
de var ukonsentrerte slik at sinnet deres flakket fra det ene til det 
andre, og de hadde ikke noen kontroll over sansene sine. Da 
Mesteren så og forsto dette, utbrøt han: *Den som ikke har styring 
med kroppen sin og som lar seg ødelegge av vrangforestillinger, han 
kommer i Måras makt. Derfor bør man vokte sitt sinn og ferdes 1 
gode tanker, verdsette gode holdninger og forstå tilblivelse og 
undergang. En munk som overvinner sløvhet og treghet, skal 
overvinne alt som er vondt.” 


4.3 Gjeteren Gopålakasutta Slik har jeg hørt det: En gang 
da Mesteren var på vandring i Kosala sammen med en stor flokk 
munker, gikk han bort fra veien og satte seg ned på en sitteplass 
som ble gjort klar for ham under et tre. Da gikk en gjeter bort til 
Mesteren. Han hilste høflig på ham og satte seg ned. Deretter 
instruerte, gledet, inspirerte og oppmuntret Mesteren ham med ord 
om læren. Da Mesteren var ferdig med sin undervisning, sa gjeteren: 
*Vær så vennlig å ta med deg munkene og kom og spis hos meg i 
morgen, Mester.” Mesteren samtykket i taushet. Da gjeteren så at 
Mesteren samtykket, reiste han seg, tok avskjed ved å gå medsols 
rundt Mesteren, og gikk så sin vei. Da natten var omme, satte 
gjeteren fram tykk risgrøt og smør i huset sitt og sendte bud til 
Mesteren: *Nå er maten klar, Mester.” Mesteren kledde på seg, tok 
bolle og kappe og gikk til gjeterens hus sammen med de andre 
munkene. Da han kom fram, satte han seg på den plassen som var 
gjort klar for ham, og gjeteren serverte egenhendig risgrøt og smør 
til Mesteren og munkene. Da Mesteren hadde spist og vasket 
hendene og bollen, satte gjeteren seg på en lavere plass, og 
Mesteren instruerte, gledet, inspirerte og oppmuntret ham med ord 
om læren. Deretter reiste han seg og gikk. Ikke lenge etter at 
Mesteren hadde gått, ble gjeteren drept av en annen mann i 
utkanten av landsbyen. Da var det flere munker som gikk til 
Mesteren, hilste høflig på ham og satte seg ned, og fortalte at den 
gjeteren de nylig hadde spist hos, var blitt drept. Da Mesteren så og 
forsto dette, utbrøt han: *Et uordnet sinn gjør deg større skade enn 
fiender gjør mot hverandre — enn uvenner gjør mot hverandre.”>' 


4.4 De to yakkhaene Yakkhapaharasutta Slik har jeg hørt 
det: En gang oppholdt Mesteren seg ved Ekornföringsplassen i 
Bambuslunden i Råjagaha. På den tiden holdt Såriputta og 
Moggallåna den store til i Duegrotten. En månelys natt satt 
Såriputta ute og mediterte etter at han hadde fått raket hodet sitt. 
To yakkhaer, som var gode venner, kom forbi. De kom fra nord og 
var på vei sørover i ett eller annet ærend. De fikk øye på Såriputta 
som satt der i månelyset og mediterte med nyraket hode. *Jeg fikk 
lyst til å gi den munken et skikkelig slag i skallen,” sa den ene 
yakkhaen til den andre. *Nei, ikke gjør ham noe,” svarte den andre. 
"Det er en mektig munk med sterke krefter.” Den første yakkhaen 
gjentok at han ville gi munken et skikkelig slag i skallen, og den 
andre yakkhaen gjentok advarselen. Det samme gjentok seg en gang 
til. Den andre yakkhaen ville ikke høre på kameraten sin, så han ga 
Såriputta et skikkelig slag i skallen, et slag som kunne ha felt en 
elefant eller kløvd berget i to. Men i samme øyeblikk skrek 
yakkhaen: *Jeg brenner! Jeg brenner!” Og han styrtet rett ned i 
helvete. Moggallåna hadde overmenneskelige synsevner, så han så 
hva som skjedde. Han gikk bort til Såriputta og spurte: *Hvordan 
står det til? Har du det bra? Du har vel ikke vondt noe sted?” *Det 
står bra til. Jeg har det bra. Men jeg har litt vondt i hodet.” *Det er 
virkelig fantastisk hvor sterk du er, Såriputta. For et øyeblikk siden 
var det en yakkha som ga deg et slag i skallen, og det slaget var så 
kraftig at det kunne ha felt en elefant eller kløvd berget i to! Og 
likevel sier du at det står bra til, at du har det bra og bare har litt 
vondt i hodet!” *Det er virkelig fantastisk at du har slike evner at 
du kunne se disse yakkhaene, Moggallåna! Selv kan jeg ikke se det 
ynkeligste minispøkelse engang!” Med sin rene og 
overmenneskelige hørsel hørte Mesteren hva de snakket om, og da 
han 


forsto hva som hadde hendt, utbrøt han: *Den som har et 
klippefast sinn som ikke rokkes av noe, som ikke beveges av begjær 
eller rystes av hjertets skjelving — hvordan skulle vonde ting skje 
én med så velutviklet styrke?” 


4.5 Fortellingen om elefanten Någasutta Slik har jeg hørt 
det: En gang da Mesteren var i Kosambi, holdt han til i 
Ghositalunden. >” Han ble forstyrret av munker, nonner, legmenn 
og legkvinner, konger, ministre, og av sektledere og deres elever. 
Dette plaget ham, og han hadde det ikke så bra. Han reflekterte 
over dette og bestemte seg for å trekke seg tilbake fra mengden og 
leve alene. Da morgenen kom, kledde Mesteren på seg, tok bolle og 
kappe og gikk inn til Kosambi for å motta matgaver. Da han hadde 
spist og var kommet tilbake fra matrunden, ryddet han soveplassen 
sin, tok bolle og kappe og ga seg på vei til landsbyen Pålileyya, uten 
å si noe til munkene og uten å ta med seg noen andre. Etter en tids 
vandring kom han fram til Pålileyya, der han slo seg ned under et 
saltre i en vernet skogslund. En stor hannelefant følte seg forstyrret 
av hunnelefanter, halvvoksne elefanter og elefantunger. Han måtte 
nøye seg med å spise grasstubber som sto igjen etter dem, vannet 
var fullt av søle når han ville drikke, og når han skulle krysse 
elvene, ble han stadig skubbet og dyttet av hunnelefantene. Dette 
plaget ham slik at han ikke hadde det så bra. Han reflekterte over 
dette, og bestemte seg til å trekke seg tilbake fra flokken og leve 
alene. Dermed forlot han flokken og kom til den vernede 
skogslunden ved landsbyen Pålileyya, der han gikk bort til det treet 
som Mesteren bodde under. Der passet han på å holde Mesterens 
sitteplass fri for gras, og han kom med vann i snabelen sin og ga det 
til Mesteren så han kunne drikke. Mens Mesteren satt der alene, 
tenkte han som så: "Tidligere ble jeg forstyrret av munker, nonner, 
legmenn og legkvinner, konger, ministre, og av sektledere og deres 
elever. Dette plaget meg, og jeg hadde det ikke så bra. Nå lever jeg 
uten å bli forstyrret av munker, nonner, legmenn og legkvinner, 
konger, ministre, og av sektledere og deres elever. Jeg lever lykkelig 
uten å bli forstyrret.” På samme måte tenkte elefanten: "Tidligere 
ble jeg forstyrret av hunnelefanter, halvvoksne elefanter og 
elefantunger. Jeg måtte nøye meg med å spise grasstubber som sto 
igjen etter dem, vannet var fullt av søle når jeg ville drikke, og når 
jeg skulle krysse elvene, ble jeg stadig skubbet og dyttet av 
hunnelefantene. 


Dette plaget meg, og jeg hadde det ikke så bra. Nå lever 
jeg uten å bli forstyrret av hunnelefanter, halvvoksne elefanter og 
elefantunger. Jeg trenger ikke å nøye meg med å spise grasstubber 
som sto igjen etter dem, vannet er rent og uten søle når jeg ville 
drikke, og når jeg krysser elvene, blir jeg ikke skubbet og dyttet av 
hunnelefantene. Jeg lever lykkelig uten å bli forstyrret.” Da 
Mesteren betraktet sin egen ensomme tilværelse og samtidig forsto 
hva elefanten tenkte, utbrøt han: *Vismannen er av samme sinn 
som elefanten med de store støttennene. Begge trives alene.” 


4.6 Bhåradvåja med almissebollen Pindolasutta Slik har jeg 
hørt det: En gang da Mesteren var i Såvatthi og holdt til i 
Anåthapindikas park Jetalunden, satt munken Bhåradvåja med 
almissebollen like i nærheten av ham med kroppen rak og beina i 
kors. Han var en skogsmunk som bare levde av de matgavene han 
fikk i bollen sin. Han hadde tre kapper som var sydd sammen av 
kasserte filler. Han var en kravløs og tilfreds eneboer som holdt seg 
for seg selv, som trente flittig og iherdig for å utvikle sitt sinn til det 
høyeste. Da Mesteren så dette, utbrøt han: *Å verken klandre eller 
skade noen, å følge reglene i treningsdisiplinen, vise måtehold med 
mat, sitte og ligge alene, og utvikle sitt sinn til det høyeste — det er 
de oppvåknedes lære.” 


4.7 Såriputta Såriputtasutta Slik har jeg hørt det: En gang 
da Mesteren var i Såvatthi og holdt til i Anåthapindikas park 
Jetalunden, satt munken Såriputta like i nærheten av ham med 
kroppen rak og beina i kors. Han var en skogsmunk som bare levde 
av de matgavene han fikk i bollen sin. Han hadde tre kapper som 
var sydd sammen av kasserte filler. Han var en kravløs og tilfreds 
eneboer som holdt seg for seg selv, som trente flittig og iherdig for å 
utvikle sitt sinn til det høyeste. Da Mesteren så dette, utbrøt han: 
*Den som utvikler sitt sinn til det høyeste, den som trener iherdig i 
taushet, som alltid er fredelig og oppmerksom, vil ikke oppleve 
noen sorger.” 


4.8 Sundarisutta Fortellingen om Sundari Slik har jeg hørt 
det: En gang var Mesteren i Såvatthi og holdt til i Anåthapindikas 
park Jetalunden. På den tiden var han berømt. Han var høyt 
respektert og hedret, og han mottok mange gaver i form av kapper, 
mat, bolig og medisiner. Munkefellesskapet var også høyt respektert 
og hedret og mottok mange gaver i form av kapper, mat, bolig og 
medisiner. Men omvandrende asketer som fulgte andre 
læretradisjoner var ikke så høyt respekter og hedret, og de mottok 
ikke så mange gaver i form av kapper, mat, bolig og medisiner. De 
andre asketene ble misunnelige og tålte ikke at Mesteren og 
munkefellesskapet mottok så mye respekt og heder. De gikk bort til 
en kvinnelig asket ved navn Sundari og sa: *Vil du gjøre noe som er 
godt for slekten din, søster?” *Hva skal jeg gjøre, brødre? Hva er 
det jeg kan gjøre? Jeg vier livet mitt til slektens beste!” *Da skal du 
gå ofte til Jetalunden, søster.” *Det skal jeg gjøre!” sa Sundari til de 
asketene som fulgte andre læretradisjoner, og hun begynte å gå ofte 
til Jetalunden. Da disse asketene så at mange hadde lagt merke til 
at hun ofte gikk til Jetalunden, drepte de henne og slengte liket i ei 
grøft der i Jetalunden. Så gikk de til kong Pasenadi av Kosala og sa: 
*V1i kan ikke finne den kvinnelige asketen Sundari, herre konge!” 
*Hvor tror dere hun kan være, mine herrer?” *T Jetalunden, herre 
konge.” «Så let etter henne i Jetalunden.” Dermed lette asketene 
etter henne i Jetalunden. De fant henne i den grøfta de hadde kastet 
henne i og la liket på en båre som de førte inn til Såvatthi. Der la de 
henne på en vogn som de kjørte rundt i byen. Ved hvert gatekryss 
ropte de ut og jamret: "Se hva disse buddhistmunkene har gjort! 
Buddhistene eier ikke skam! De er ondskapsfulle løgnere som ikke 
trener i høyere livsførsel! De sier at de praktiserer Buddhas lære, at 
de er fredelige, at de trener i høyere livsførsel, at de er sannferdige, 
at de har god moral og at de følger en vakker lære! Men de vet ikke 
å oppføre seg som sanne filosofer, de vet ikke å oppføre seg som 
sanne brahmaner! Hvordan kan dette forenes med å være filosof? 
Hvordan kan dette forenes med å 


være brahman? De er ikke ekte filosofer, de er ikke ekte 
brahmaner! Hvordan i all verden kan et mann ta livet av en kvinne 
etter at han har ligget med henne?” Når folk i byen fikk se munker, 
gikk de løs på dem med harde og krenkende ord og skjelte dem ut: 
*Buddhistene eier ikke skam! De er ondskapsfulle løgnere som ikke 
trener i høyere livsførsel! De sier at de praktiserer Buddhas lære, at 
de er fredelige, at de trener i høyere livsførsel, at de er sannferdige, 
at de har god moral og at de følger en vakker lære! Men de vet ikke 
å oppføre seg som sanne filosofer, de vet ikke å oppføre seg som 
sanne brahmaner! Hvordan kan dette forenes med å være filosof? 
Hvordan kan dette forenes med å være brahman? De er ikke ekte 
filosofer, de er ikke ekte brahmaner! Hvordan i all verden kan et 
mann ta livet av en kvinne etter at han har ligget med henne?” 
Tidlig neste morgen sto noen munker opp, kledde på seg, tok kappe 
og bolle og gikk inn til byen for å motta matgaver. Etterpå gikk de 
til Mesteren, hilste høflig på ham og satte seg ned hos ham. Deretter 
fortalte de hvordan folk i byen skjelte dem ut, og de gjentok alt det 
folk sa. *Denne støyen kommer ikke til å vare lenge, munker, ikke 
så mye som ei uke engang. Når noen skjeller dere ut slik, kan dere 
svare med dette verset: *Både den som kommer med falske anklager 
og den som benekter det han har gjort, havner i pinens tilstand. 
Begge de to går det likedan etterpå fordi de har handlet 
nederdrektig. * Munkene lærte seg dette verset, og når folk gikk løs 
på dem med harde og krenkende ord og skjelte dem ut, svarte de: 
*Både den som kommer med falske anklager og den som benekter 
det han har gjort, havner i pinens tilstand. Begge de to går det 
likedan etterpå fordi de har handlet nederdrektig. * Da mente folk: 


*Disse munkene er nok uskyldige. Det er ikke de som har 
gjort det. Buddhas elever avlegger ed på sin uskyld.” Og etter sju 
dager var det ikke mer snakk om denne saken. Da gikk mange 
munker til Mesteren, hilste høflig på ham og satte seg ned hos ham. 
Så sa de: "Det er fantastisk, Mester, det er vidunderlig hvor rett du 
hadde da du sa at denne støyen ikke ville vare lenge, og at den ville 
ta slutt om ei uke. Nå er det ikke mer støy, Mester, nå er det ikke 
mer snakk om denne saken.” Da Mesteren så og forsto dette, utbrøt 
han: *Tankeløse mennesker skyter med ord slik piler skytes mot 
elefanten i slaget. En munk bør tåle harde ord uten å føle seg 
krenket.” 


4.9 Fortellingen om Upasena Upasenasutta Slik har jeg 
hørt det: En gang da Mesteren oppholdt seg ved 
Ekornföringsplassen i Bambuslunden i Råjagaha, satt munken 
Upasena, sønn av Vanganta, for seg selv og tenkte: *Jeg er heldig, 
jeg er virkelig utrolig heldig, som har den fullkomment oppvåknede 
arahanten og Mesteren som lærer! Jeg har forlatt hjemmet og gått 
ut i hjemløshet i tillit til den perfekte læren og treningsdisiplinen 
som han har lagt fram. Jeg har venner og medvandrere som har en 
høyverdig etikk og vakker framferd. Jeg lever i samsvar med de 
etiske idealene, jeg øver konsentrasjon og samler sinnet i ett punkt, 
jeg er blitt en arahant uten noe negativt i sinnet, og jeg har oppøvd 
store ferdigheter og krefter. Jeg er fornøyd med livet, og jeg kan bli 
fornøyd med døden!” Da Mesteren forsto hva Upasena tenkte, 
utbrøt han: *Den som ikke plager seg selv her i livet og som kan dø 
uten sorg og gremmelse, han er en vismann som har sett veien. Han 
kan stå midt i sorgen uten å sørge. En munk som har skåret over 
begjæret etter å oppleve nye tilblivelser, som har fred i sinnet og 
har gjort slutt på kretsløpet av nye tilblivelser, han opplever ingen 
ny tilblivelse.” 


4.10 Såriputtas fred Såriputtaupasamasutta Slik har jeg 
hørt det: En gang da Mesteren var i Såvatthi og holdt til i 
Anåthapindikas park Jetalunden, satt munken Såriputta like i 
nærheten av ham med kroppen rak og beina i kors og betraktet sin 
indre fred. Mesteren fikk se dette, og utbrøt: *En munk som har fred 
i sitt indre og har skåret over det som trekker og drar i ham, som 
har fridd seg fra kretsløpet av nye tilblivelser, er fri fra Måras 
band.” 


5. Kapitlet med Sona 5.1 Det man er mest glad i 
Piyatarasutta Slik har jeg hørt det: En gang da Mesteren var i 
Såvatthi og holdt til i Anåthapindikas park Jetalunden, satt kong 
Pasenadi av Kosala og snakket med dronning Mallika ute på 
takterrassen i palasset. Kong Pasenadi spurte: "Finnes det noe du er 
mer glad i enn deg selv, Mallika?” *Nei, det er ikke noe jeg er mer 
glad i enn meg selv, store konge. Men hva med deg? Finnes det noe 
du er mer glad i enn deg selv?” *Nei, det finnes ikke noe jeg er mer 
glad i enn meg selv, heller.” Deretter gikk kongen ned fra terrassen 
og bort til Mesteren. Han hilste høflig på ham og satte seg ned, og 
deretter fortalte han hva han og dronningen hadde snakket om. Da 
Mesteren hørte dette, utbrøt han: *Om du reiser hele verden rundt, 
finner du ingen som ikke er mest glad i seg selv. Siden alle har seg 
selv så kjær, bør en som er glad i seg selv, heller ikke skade noen 
annen.” 


5.2 Tidlig død Appåyukasutta Slik har jeg hørt det: En 
gang var Mesteren i Såvatthi og holdt til i Anåthapindikas park 
Jetalunden. En kveld reiste Ånanda seg fra sin ensomme meditasjon 
og gikk bort til Mesteren. Han hilste høflig på ham og satte seg ned. 
Så sa han: *Det er underlig, det er rart at Mesterens mor døde så 
tidlig. Hun døde jo bare sju dager etter at Mesteren var født, og 
kom så opp til Tusita-himmelen. >” *Det stemmer, Ånanda. Moren 
til en som skal nå full oppvåkning dør bare sju dager etter fødselen 
og kommer deretter opp til Tusita-himmelen.” Da Mesteren tenkte 
på dette, utbrøt han: * Alle som lever, og alle som kommer til å bli 
født, skal forlate den kroppen de har. En bra person som innser 
dette, vil sette alt inn på å leve det opphøyde liv.” 


5.3 Den spedalske mannen Suppabuddhakutthisutta Slik 
har jeg hørt det: En gang oppholdt Mesteren seg ved 
Ekornföringsplassen i Bambuslunden i Råjagaha. På den tiden var 
det en spedalsk der i Råjagaha som het Suppabuddha. Han var en 
fattig og syk tigger. Mesteren satt og underviste mange mennesker i 
læren. Suppabuddha fikk se at det var mange mennesker som hadde 
samlet seg, og han tenkte: *Der borte blir det sikkert delt ut både 
mat og drikke. Jeg går bort dit og ser om kanskje jeg også kan få 
noe.” Dermed gikk han nærmere og fikk øye på Mesteren som 
underviste den store forsamlingen. Da tenkte han: *Her blir det visst 
ikke delt ut noe mat eller drikke. Det er filosofen Gotama som gir 
undervisning. Kanskje jeg skulle høre hva han har å si?” Derfor 
satte han seg ned, fordi han også ville lytte til læren. Mesteren så 
ettertenksomt ut over forsamlingen og lurte på hvem som hadde 
forutsetninger for å forstå læren. Da fikk han øye på Suppabuddha 
og tenkte at denne mannen hadde forutsetninger for å forstå. Av 
hensyn til Suppabuddha talte han derfor med metodisk progresjon. 
Han talte om å gi gaver, om moral og om himmelen. Han forklarte 
ulempene, elendigheten og de mentale forurensningene som 
kommer av sansenytelsesbegjær, og fordelene ved å kunne gi avkall. 
Da Mesteren forsto at Suppabuddhas sinn var rede, smidig, 
fordomsfritt, oppløftet og lydhørt, da forklarte han ham den 
virkelighetslære som de våkne selv har funnet fram til: sannheten 
om lidelsen, dens opphav, dens opphør og veien som fører til 
lidelsen opphør. Liksom når et rent og flekkfritt stykke tøy lett kan 
ta imot fargestoffet, nettopp slik fikk Suppabuddha, der han satt, 
øyet opp for sannheten, plettfritt og rent, og han innså at alt som 
har en begynnelse også har en slutt. Nå som den spedalske 
Suppabuddha hadde sett sannheten, nådd fram til den, forstått den 
og trengt inn i den, overvant han enhver tvil og usikkerhet, og han 
ble fylt med selvtillit og ble uavhengig av andre når det gjaldt 
Mesterens lære. Han reiste seg og gikk fram til Mesteren, hilste 
høflig på ham og satte seg. Så sa han: "Utmerket, Mester, utmerket! 
Det er som å rette opp det som var blitt veltet, eller som å åpenbare 
det som var skjult. Det er som å vise veien til en som var gått vill, 
eller som å bære lys inn 


i mørket, slik at den som har øyne kan se det som er der. 
Nettopp slik har du forklart læren på mange måter, Mester. Nå tar 
jeg tilflukt i deg, Mester, 1 læren og i munkefellesskapet. Vær så 
snill å regne meg som en legvenn, Mester, som har tatt tilflukt fra i 
dag av og så lenge jeg lever.” Etter at Mesteren hadde undervist, 
gledet, oppmuntret og inspirert ham med ord om læren, reiste 
Suppabuddha seg, takket og tok ærbødig avskjed med ham ved å gå 
medsols rundt ham, før han gikk. Ikke lenge etter at Suppabuddha 
hadde gått, ble han angrepet av en oksekalv og døde. Da gikk flere 
munker til Mesteren og fortalte at Suppabuddha var død. Og de 
spurte hvor det var blitt av ham, hvilken skjebne han hadde fått. 
*Den spedalske Suppabuddha var en klok mann, munker. Han 
fulgte lærens vei med omhu og han plaget meg ikke med spørsmål 
om læren. Suppabuddha har brutt de tre bindingene og er blitt en 
som har gått ut i strømmen. Han kan ikke falle tilbake, men er på 
sikker vei mot full oppvåkning.” En av munkene spurte: *Hva er 
grunnen, hva er årsaken til at Suppabuddha var spedalsk? Hvorfor 
var han en fattig og syk tigger, Mester?” *Den spedalske mannen 
Suppabuddha var en gang den eldste sønnen til en konge nettopp 
her i Råjagaha, munker. En gang da han gikk ut i parken, fikk han 
øye på paccekabuddhaen”* Tagarasikhi som kom til byen for å 
motta matgaver. *Hvorfor går denne spedalske fyren rundt i ei 
kappe som er like gul som huden på de spedalske,” tenkte han, og 
han spyttet etter ham, snudde ryggen til ham og gikk. Som en 
konsekvens av denne handlingen havnet han i helvete, der han 
måtte være i flere hundre, i flere tusen, ja i flere hundre tusen år. 
Som en konsekvens av denne handlingen ble han en fattig, spedalsk 
og syk tigger her i byen. Men da han fikk høre læren til den som har 
kommet fram til sannheten, fikk han tillit og god moral. Han ble 
lærd, nøysom og vis. Og som en følge av dette kom han til 
himmelen da han døde, og nå befinner han seg i de trettitre 
gudenes selskap. Der overstråler han de andre gudene 1 skjønnhet 
og berømmelse.” Deretter utbrøt Mesteren: *Den vise gjør alt han 
kan for å unngå ondskap, akkurat som en mann med godt syn 
passer på at han ikke faller i grøfta.” 


5.4 Guttene og fisken Kumaårakasutta Slik har jeg hørt det: 
En gang da Mesteren var i Såvatthi og holdt til i Anåthapindikas 
park Jetalunden, var det noen gutter som plaget en fisk i en dam 
mellom Såvatthi og Jetalunden. Mesteren hadde stått tidlig opp, 
kledd på seg og tatt bolle og kappe, og nå var han på vei til byen for 
å motta matgaver. Han fikk se disse guttene som plaget en fisk, så 
han gikk bort til dem og sa: *Vil ikke dere helst unngå smerte, 
gutter? Dere liker vel ikke å ha det vondt?” *Nei, vi liker ikke å ha 
det vondt, Mester. Vi vil helst unngå smerte.” Da Mesteren hørte 
det, utbrøt han: *Hvis dere selv ikke liker å ha det vondt, hvis dere 
selv helst vil unngå smerte, så ikke gjør noe vondt mot andre, 
verken åpenlyst eller i skjul. Hvis dere gjør noe vondt mot andre, 
enten nå eller i framtida, kan dere ikke flykte fra den smerten som 
vil nå dere selv.” 


5.5 Om munkeforsamlingen Uposathasutta Slik har jeg 
hørt det: En gang da Mesteren var i Såvatthi, holdt han til i Migåras 
mors paviljong i Østparken. Det var uposatha-helligdag >*, og 
Mesteren satt omgitt av munkeforsamlingen. Da det led litt ut på 
natta og første nattevakt var til ende, reiste Änanda seg, ordnet 
ytterkappen over den ene skulderen, la håndflatene mot hverandre, 
bøyde seg for Mesteren og sa: "Tiden går, og første nattevakt er til 
ende, Mester. Munkeforsamlingen har sittet her lenge. Vær så 
vennlig å resitere treningsdisiplinen, Mester.” Mesteren svarte ikke, 
men forholdt seg taus. Da andre nattevakt var til ende, reiste 
Ananda seg igjen, ordnet ytterkappen over den ene skulderen, la 
håndflatene mot hverandre, bøyde seg for Mesteren og sa: "Tiden 
går, og andre nattevakt er til ende, Mester. Munkeforsamlingen har 
sittet her lenge. Vær så vennlig å resitere treningsdisiplinen, 
Mester.” Mesteren svarte ikke, men forholdt seg taus. Da tredje 
nattevakt var til ende og det begynte å lysne, reiste Änanda seg 
igjen, ordnet ytterkappen over den ene skulderen, la håndflatene 
mot hverandre, bøyde seg for Mesteren og sa: "Tiden går, tredje 
nattevakt er til ende og det begynner å lysne, Mester. 
Munkeforsamlingen har sittet her lenge. Vær så vennlig å resitere 
treningsdisiplinen, Mester.” *Munkeforsamlingen er ikke helt ren, 
Ananda.” Moggallåna den store lurte på hvem Mesteren hadde hatt 
i tankene da han sa at munkeforsamlingen ikke var helt ren, så han 
så ut over munkeforsamlingen og studerte munkenes sinn. Da fikk 
han øye på en ondskapsfull mann med dårlig moral, en uren person 
med mistenkelig oppførsel, en som opptrådte fordektig, en som lot 
som om han var munk til tross for at han ikke var det, en som lot 
som han levde det opphøyde liv til tross for at han ikke gjorde det, 
en som var råtten innvendig og full av begjær, en som hadde dårlig 
karakter — og han satt midt mellom de andre munkene. Da 
Moggallåna fikk øye på ham, reiste han seg og gikk bort til ham og 
sa: *Reis deg opp, min gode mann, Mesteren har sett deg. Du har 
ikke noe blant munkene å gjøre.” 


Men mannen ble sittende taus. Moggallåna gjentok det han 
hadde sagt, men mannen ble sittende taus. Det samme gjorde han 
da Moggallåna for tredje gang ba ham reise seg. Da tok Moggallåna 
mannen i armen, førte ham ut og låste porten etter ham. Så gikk 
han bort til Mesteren Og sa: *Nå har jeg ført den mannen ut, 
Mester. Nå er munkeforsamlingen helt ren. Vær så vennlig å resitere 
treningsdisiplinen, Mester.” *Det var da underlig at den forvirrede 
mannen skulle bli sittende helt til du grep ham i armen og førte 
ham ut, Moggallåna.” Så vendte Mesteren seg mot munkene og sa: 
"Fra nå av skal jeg ikke lenger lede feiringen av uposatha og resitere 
treningsdisiplinen for dere, munker. Fra nå av skal dere feire 
uposatha selv og resitere treningsdisiplinen selv. Det sømmer seg 
ikke at den som har kommet fram til sannheten, skal feire uposatha 
med en uren forsamling og resitere treningsdisiplinen for en uren 
forsamling. Havet har åtte spesielle og unike egenskaper som gjør at 
asuraene har glede av det, munker. Hvilke åtte? Havbunnen skråner 
jevnt og gradvis ned mot dypet, ikke i brått stup, munker. Dette er 
en spesiell og unik egenskap ved havet som gjør at asuraene har 
glede av det, munker. Havet er stabilt og går ikke over sine grenser, 
munker. Dette er også en spesiell og unik egenskap ved havet som 
gjør at asuraene har glede av det, munker. Havet beholder ikke de 
døde, munker. En som er død, blåser snart i land og havner på 
stranda. Dette er også en spesiell og unik egenskap ved havet som 
gjør at asuraene har glede av det, munker. Når de forskjellige 
elvene, som Ganges, Jamuna, Aciravati, Sarabhu og Mahi, renner ut 
i havet, mister sitt tidligere navn og sin tidligere identitet, og blir 
bare omtalt som havet, munker. Dette er også en spesiell og unik 
egenskap ved havet som gjør at asuraene har glede av det, munker. 
Uansett hvor mye vann som renner ut i havet, og uansett hvor mye 
regn som faller på det, blir havet verken større eller mindre. Dette 
er også en spesiell og unik egenskap ved havet som gjør at asuraene 
har glede av det, munker. Hele havet har samme smak. Det smaker 
salt. Dette er også en spesiell og unik egenskap ved havet som gjør 
at asuraene har glede av det, munker. Havet er fullt av skatter. Der 
finnes det perler, krystaller, lapis lazuli, skjell, kvarts, koraller, sølv, 
gull, rubiner og andre edelsteiner. Dette er også en spesiell og unik 
egenskap ved 


havet som gjør at asuraene har glede av det, munker. 
Havet er hjemsted for mange store vesener. Der finnes det store 
fisker, enorme fisker, kjempestore fisker, asuraer, nagaer og 
gandhabbaer. I havet finnes det vesener på en favns lengde, ja, opp 
til fem favners lengde. Dette er også en spesiell og unik egenskap 
ved havet som gjør at asuraene har glede av det, munker. Så dette 
er de åtte spesielle og unike egenskapene ved havet som gjør at 
asuraene har glede av det, munker. På samme måte har denne 
læren og disiplinen åtte spesielle og unike egenskaper som gjør at 
munkene har glede av den. Hvilke åtte? På samme måte som 
havbunnen skråner jevnt og gradvis ned mot dypet, ikke i brått 
stup, har også denne læren en jevn og gradvis progresjon, munker. 
Man trenger ikke plutselig inn i visdommen. Dette er en spesiell og 
unik egenskap ved denne læren og disiplinen som gjør at munkene 
har glede av den, munker. På samme måte som havet er stabilt og 
ikke går over sine grenser, vil ikke mine elever bryte de 
treningsreglene jeg har gitt dem, ikke om det så skulle stå om livet. 
Dette er også en spesiell og unik egenskap ved denne læren og 
disiplinen som gjør at munkene har glede av den, munker. På 
samme måte som havet ikke beholder de døde, og en som er død, 
snart blåser i land og havner på stranda, vil en ondskapsfull mann 
med dårlig moral, en uren person med mistenkelig oppførsel, en 
som opptrer fordektig, en som later som om han er munk til tross 
for at han ikke er det, en som later som han lever det opphøyde liv 
til tross for at han ikke gjør det, en som er råtten innvendig og full 
av begjær, en som har dårlig karakter, ikke har noe i 
munkeforsamlingen å gjøre, men raskt blir utvist. Selv om han sitter 
midt blant de andre munkene, er han langt borte fra dem og de fra 
ham. Dette er også en spesiell og unik egenskap ved denne læren og 
disiplinen som gjør at munkene har glede av den, munker. På 
samme måte som de forskjellige elvene, som Ganges, Jamuna, 
Aciravati, Sarabhu og Mahi mister sitt tidligere navn og sin tidligere 
identitet når de renner ut i havet, og bare blir omtalt som havet, 
munker, blir folk fra alle de fire klassene, adel, brahmaner, borgere 
og arbeidere, kalt munker” og *sakyasønner” > * når de forlater 
hjemmet og går ut i hjemløshet under læren og treningsdisiplinen til 
han som har kommet fram til sannheten. Dette er også en spesiell 
og unik egenskap ved denne læren og disiplinen som gjør at 
munkene har glede av den, munker. På samme måte som havet 


verken blir større eller mindre uansett hvor mye vann som renner ut 
i det, og uansett hvor mye regn som faller på det, blir nibbanas 
element verken større eller mindre uansett hvor mange munker som 
oppnår det fullstendige nibbana. Dette er også en spesiell 


og unik egenskap ved denne læren og disiplinen som gjør 
at munkene har glede av den, munker. På samme måte som hele 
havet har samme smak, nemlig smaken av salt, har også hele denne 
læren og treningsdisiplinen samme smak, nemlig smaken av frihet. 
Dette er også en spesiell og unik egenskap ved denne læren og 
disiplinen som gjør at munkene har glede av den, munker. På 
samme måte som havet er fullt av skatter, både perler, krystaller, 
lapis lazuli, skjell, kvarts, koraller, sølv, gull, rubiner og andre 
edelsteiner, er også denne læren og treningsdisiplinen full av 
skatter, som de fire hovedområdene for oppmerksomheten, fire 
rette bestrebelser, fire grunnlag for suksess, fem evner, fem krefter, 
sju oppvåkningsfaktorer og den edle åttedelte veien.*” Dette er også 
en spesiell og unik egenskap ved denne læren og disiplinen som gjør 
at munkene har glede av den, munker. På samme måte som havet 
er hjemsted for mange store vesener, som store fisker, enorme 
fisker, kjempestore fisker, asuraer, nagaer og gandhabbaer,*" ja, 
vesener på en kilometers lengde og opp til fem kilometers lengde, 
finnes det store og mektige vesener her i denne læren og denne 
disiplinen. Her finnes det noen som har gått ut i strømmen, som har 
realisert frukten av å gå ut 1 strømmen, noen som vender tilbake 
bare en gang, som har realisert frukten av å vende tilbake bare en 
gang, noen som ikke vender tilbake, som har realisert frukten av 
ikke å vende tilbake, og arahanter som har oppnådd 
arahantverdighet. Dette er også en spesiell og unik egenskap ved 
denne læren og disiplinen som gjør at munkene har glede av den, 
munker. Så dette er de åtte spesielle og unike egenskapene ved 
denne læren og disiplinen som gjør at munkene har glede av den, 
munker. * Da Mesteren hadde sagt dette, utbrøt han: *Regnet 
demmes opp av stengsler, men renner fritt der det ikke finnes 
stengsler. Så riv ned stengslene så vannet kan renne fritt.” 


5.6 Fortellingen om Sona Sonasutta Slik har jeg hørt det: 
En gang var Mesteren i Såvatthi og holdt til i Anåthapindikas park 
Jetalunden. På den tiden holdt Kaccåna den store> til i Kuraghara i 
Avanti, ved det fjellet som ble kalt Klippen. Oppasseren hans var 
legmannen Sona med de spisse ørene. En dag da Sona satt for seg 
selv, tenkte han: "Ifølge det som Kaccåna sier, er det sannelig ikke 
lett for den som bor hjemme å leve det opphøyde liv i fullkommen 
renhet, slik at det kan skinne som en blankpolert konkylie! Kanskje 
jeg skulle rake av meg hår og skjegg, iføre meg den gule kappen, 
forlate hjemmet og gå ut i hjemløsheten?” Deretter gikk Sona bort 
til Kaccåna, hilste høflig på ham og satte seg. Så sa han: "Ifølge det 
du sier, er det sannelig ikke lett for den som bor hjemme å leve det 
opphøyde liv i fullkommen renhet, slik at det kan skinne som en 
blankpolert konkylie! Kanskje jeg skulle rake av meg hår og skjegg, 
iføre meg den gule kappen, forlate hjemmet og gå ut i 
hjemløsheten? Vær så vennlig å ordinere meg som munk, mester 
Kaccåna!” Kaccåna svarte: *Det er hardt å leve et høyverdig liv og 
sove alene og spise bare ett måltid om dagen resten av livet, Sona. 
Fortsett heller å bo hjemme, følg Buddhas lære og lev et høyverdig 
liv der du sover alene og spiser bare ett måltid om dagen i en 
begrenset periode, Sona.” Da Sona hørte dette, mistet han lysten til 
å bli munk. Men etter en tid fikk han igjen lyst til å forlate hjemmet 
og bli munk, og han fortalte dette til Kaccåna. Men han frarådet 
ham på samme måte, og dermed slo Sona tanken fra seg. Men så 
skjedde det igjen at han satt for seg selv og tenkte: "Ifølge det som 
Kaccana sier, er det sannelig ikke lett for den som bor hjemme å 
leve det opphøyde liv i fullkommen renhet, slik at det kan skinne 
som en blankpolert konkylie! Kanskje jeg skulle rake av meg hår og 
skjegg, iføre meg den gule kappen, forlate hjemmet og gå ut i 
hjemløsheten?” Og han gikk til Kaccåna og fortalte dette, og la til: 
*Vær så vennlig å ordinere meg som munk, mester Kaccaåna!” 


Denne gangen ordinerte Kaccåna ham som novise. På den 
tiden var det ikke så mange munker i det sydlige distriktet av 
Avanti, men etter tre år klarte Kaccåna å samle ti munker, slik at 
han kunne gi Sona full ordinasjon. Etter at Sona hadde tilbrakt 
regntiden alene, tenkte han: *Jeg har ikke sett Mesteren, men jeg 
har hørt at han er slik og slik. Hvis læreren min gir meg lov til det, 
vil jeg gå og se Mesteren, han som er en arahant og fullkomment 
selvoppvåknet.” Dermed reiste han seg fra sitteplassen sin, gikk bort 
til Kaccåna, hilste høflig på ham og satte seg ned hos ham. Så sa 
han: *Mens jeg satt alene, tenkte jeg at jeg har ikke sett Mesteren, 
men jeg har hørt at han er slik og slik. Hvis læreren min gir meg lov 
til det, vil jeg gå og se Mesteren, han som er en arahant og 
fullkomment selvoppvåknet.” "Det er bra, det er bra, Sona. Gå og se 
Mesteren, han som er en arahant og fullkomment selvoppvåknet. Du 
kommer til å få se at Mesteren er en tiltalende person som gjør deg 
glad. Han er fredelig, han har ro i sinnet, han har oppnådd den 
høyeste sinnsro, han er selvbehersket og er en helt som har full 
kontroll over sine sanser. Når du ser ham, så bøy ditt hode for 
føttene hans og hils ham fra meg. Spør om han er bra, om han er 
frisk og uten noen plager, om han er sterk og føler seg vel på alle 
måter. Si til ham: *'Min lærer, Kaccåna den store, hilser og spør om 
du har det bra, om du er frisk og uten noen plager, om du er sterk 
og føler deg vel på alle måter.” *Ja vel,” sa Sona. Han gledet seg 
over Kaccånas ord, takket ham og reiste seg. Så tok han ærbødig 
avskjed ved å gå medsols rundt ham. Han pakket sakene sine, tok 
bolle og kappe og ga seg på vei til Savatthi. Da han kom fram, gikk 
han til Anåthapindikas park Jetalunden, der han gikk bort til 
Mesteren. Han hilste høflig på ham og satte seg ned hos ham. Så sa 
han: *Min lærer, Kaccåna den store, hilser og spør om du har det 
bra, om du er frisk og uten noen plager, om du er sterk og føler deg 
vel på alle måter.” *Men hvordan har du det, munk? Har du det 
bra? Eller er du sliten etter å ha gått så langt? Er du sliten etter å ha 
gått og mottatt matgaver?” "Jeg har det bra, Mester. Jeg er litt 
sliten etter den lange vandringen, men jeg er ikke sliten etter å ha 
gått og mottatt matgaver.” Da vendte Mesteren seg til Ananda og 
sa: *Sørg for en soveplass til denne nyankomne munken, Ånanda.” 
Ånanda tenkte at Mesteren ville bo sammen med denne nye 
munken, så han ordnet med en soveplass i samme hytte som 
Mesteren. 


Mesteren ble sittende ute i friluft mye av natten, men så 
vasket han føttene og gikk inn i hytta. Sona gjorde det samme. Da 
morgenen grydde, sto Mesteren opp og sa til Sona: *Resiter læren, 
munk.” *Ja vel, Mester,” svarte Sona og resiterte seksten kapitler 
med åtte punkter i hvert, uten en eneste feil. Mesteren roste 
resitasjonen hans og sa: *Bra, munk, bra! Du har lært de seksten 
kapitlene med punkter i hvert, du kan dem godt, du har reflektert 
bra over dem og du husker dem godt. Dessuten har du en fin 
stemme, klar diksjon og tydelig uttale, slik at du får meningen godt 
fram. Hvor mange regntider har du vært munk?” *Jeg har vært 
munk i bare én regntid, Mester.” *Hvorfor ventet du så lenge med å 
ordinere deg?” *Jeg har lenge innsett farene ved sansenytelser, 
Mester. Men jeg har hatt så mange forpliktelser og så mye å gjøre i 
hus og familie at jeg ikke klarte å rive meg løs tidligere.” Da 
Mesteren hørte dette, utbrøt han: *Når den edle innser verdens farer 
og erkjenner den uforlignelige lære, gleder han seg ikke over 
ondskap. Den rene gleder seg ikke over ondskap.” 


5.7 Tvileren Revata Kankhårevatasutta Slik har jeg hørt 
det: En gang da Mesteren var i Såvatthi og holdt til i 
Anåthapindikas park Jetalunden, satt Tvileren Revata like i 
nærheten av ham med kroppen rak og beina i kors og betraktet den 
renheten han hadde oppnådd ved å legge all tvil bak seg. Mesteren 
fikk se dette, og utbrøt: *De som mediterer og som iherdig 
praktiserer det opphøyde liv, de legger all tvil bak seg, både egen 
og andres tvil.” 


5.8 Splittelse i munkeforsamlingen Sarnghabhedasutta Slik 
har jeg hørt det: En gang oppholdt Mesteren seg ved 
Ekornföringsplassen i Bambuslunden i Råjagaha. En uposatha- 
helligdag sto Ånanda tidlig opp, tok bolle og kappe og gikk til byen 
for å motta matgaver. Devadatta*" fikk se ham, gikk bort til ham og 
sa: "Fra i dag av vil jeg feire uposatha og ordinere munker uten 
Mesteren og munkeforsamlingen hans, min venn Ånanda.” Da 
Ånanda var ferdig med matrunden, gikk han til Mesteren, hilste 
høflig på ham og satte seg ned. Så fortalte han om møtet med 
Devadatta og hva Devadatta hadde sagt. *I dag kommer Devadatta 
til å splitte munkeforsamlingen, feire separat uposatha og foreta 
separate ordinasjoner, Mester.” Da Mesteren hørte dette, utbrøt han: 
*Det er lett for den gode å gjøre noe godt, det er vanskelig for den 
onde å gjøre noe godt. Det er lett for den onde å gjøre noe ondt, det 
er vanskelig for den edle å gjøre noe ondt.” 


5.9 Høyrøstet diskusjon Sadhåyamånasutta Slik har jeg 
hørt det: En gang da Mesteren var på vandring i Kosala sammen 
med mange munker, fikk han se noen unge gutter som ropte og 
diskuterte høyrøstet med hverandre. Da Mesteren så dette, utbrøt 
han: *Tosker opptrer som om de skulle være vismenn og snakker 
om ting de ikke har greie på. De åpner munnen på vidt gap og 
skravler i vei uten mål eller mening.” 


5.10 Panthaka den lille Culapanthakasutta Slik har jeg hørt 
det: En gang da Mesteren var i Såvatthi og holdt til i 
Anåthapindikas park Jetalunden, satt munken Panthaka den lille 
like i nærheten av ham med kroppen rak og beina i kors og 
oppmerksomheten festet rakt framfor seg. Mesteren fikk se dette, og 
utbrøt: *Når en munk står, sitter eller ligger med ro i kroppen og 
besluttsomt sinn, vil han oppnå det høyeste resultat hva angår både 
fortid og framtid. Når han har oppnådd det høyeste resultat, kan 
dødens fyrste ikke oppdage ham.” 


6. Kapitlet med de blinde Jacchandhavagga 6.1 Mesteren 
gir avkall på livet Åyusarikhårossajjanasutta Slik har jeg hørt det: 
En gang bodde Mesteren i huset med de spisse gavlene i Storskogen 
ved Vesali. Tidlig en morgen sto han opp, kledde på seg, tok bolle 
og kappe og gikk til Vesali for å motta matgaver. Etter at han hadde 
gått matrunden og etter at han hadde spist, sa han til Ånanda: *Ta 
med deg noe å sitte på, så går vi til Cåpåla-helligdommen og blir 
der i dag.” *Ja vel, Mester,” svarte Ånanda. Han tok med seg 
sitteunderlag og fulgte Mesteren til Cåpala-helligdommen. Der satte 
Mesteren seg på den sitteplassen som ble gjort klar for ham. Da han 
hadde satt seg, sa han: *Så vakkert det er i Vesåli, Ånanda, og så 
vakkert det er ved Udena-helligdommen! Så vakkert det er ved 
Gotamaka-helligdommen, Sattamba-helligdommen, Bahuputta- 
helligdommen og ved Sårandada-helligdommen, og så vakkert det 
er ved Cåpåla-helligdommen! Den som har utviklet de fire kraftige 
evnene, som har gjort mye ut av dem, gjort dem til metode og 
grunnlag, befestet dem og arbeidet med dem og kjenner dem ut og 
inn, har det slik at dersom han vil, kan han godt leve i en hel 
verdensalder. Den som har kommet fram til sannheten, har utviklet 
disse fire kraftige evnene, Ånanda. Han har gjort mye ut av dem, 
gjort dem til metode og grunnlag, befestet dem og arbeidet med 
dem og kjenner dem ut og inn. Hvis han vil, kan han godt leve en 
hel verdensalder eller det som gjenstår av denne verdensalderen.” 
Men selv om Mesteren her ga Ånanda meget tydelige hint, forsto 
han dem ikke, og han ba ikke Mesteren om å leve verdensalderen 
ut, til beste for alle levende vesener, av medfølelse med verden og 
for å være til glede og nytte for guder og mennesker, for Måra 
forherdet sinnet hans. Mesteren gjentok sine hint to ganger til, men 
Ananda tok fortsatt ikke hintene, siden sinnet hans var forherdet av 
Måra. Da sa Mesteren til ham: *Nå kan du gå Ananda, og gjør hva 
du vil.” *Ja vel, Mester,” svarte Ånanda. Han reiste seg og hilste 
Mesteren ærbødig. Deretter satte 


han seg under et tre et stykke lenger borte. Litt etter kom 
den onde Måra bort til Mesteren og sa til ham: *Nå kan du gå inn 1 
det endelige nibbana, Mester, nå er det en passende anledning for 
deg til å gå inn i det endelige nibbana. Du har jo sagt at du ikke vil 
gå bort før munkene dine er fullt utlært, erfarne og dyktige, før de 
er blitt lærde og har gode kunnskaper om både lærens hovedtrekk 
og finere detaljer, før de er på rett vei og praktiserer læren fullt ut, 
slik at de selv kan påta seg å være lærere og forklare, undervise, 
utlegge, etablere, opplyse og analysere slik at andre kan forstå 
læren, og slik at de kan gjendrive andres motforestillinger med å 
vise til hvordan tingene egentlig forholder seg — slik at de kan gi 
undervisning i den vidunderlige læren. Du har også sagt at du ikke 
vil gå bort før nonnene, legmennene og legkvinnene har oppnådd 
de samme resultatene som munkene. Men nå har de alle oppnådd 
dette. De er alle blitt fullt utlært, erfarne og dyktige, de er blitt 
lærde og har gode kunnskaper om både lærens hovedtrekk og finere 
detaljer, og de er på rett vei og praktiserer læren fullt ut, slik at de 
selv kan påta seg å være lærere og forklare, undervise, utlegge, 
etablere, opplyse og analysere slik at andre kan forstå læren, og slik 
at de kan gjendrive andres motforestillinger med å vise til hvordan 
tingene egentlig forholder seg — slik at de kan gi undervisning i 
den vidunderlige læren. Derfor kan du gå inn i det endelige 
nibbana, Mester, nå er det en passende anledning for deg til å gå 
inn i det endelige nibbana. Du har videre sagt at du ikke vil gå bort 
før den gode lære og praksis er blitt sterk og kraftig, før den er blitt 
godt og grundig forklart for folk og fått vid utbredelse og før den er 
blitt gjort godt kjent blant menneskene. Nå er den blitt det, så nå 
kan du gå bort, Mester. Nå kan du gå inn i det endelige nibbana.” 
Da Mara hadde sagt dette, svarte Mesteren: *Du trenger ikke å 
bekymre deg, du onde. Nå er det ikke lenge til han som har kommet 
fram til sannheten, går inn i det endelige nibbana. Om tre måneder 
går han bort.” Slik ga Mesteren med oppmerksomhet og klar 
forståelse avkall på resten av livet sitt ved Caåpala-helligdommen. 
Idet han gjorde det, inntraff et uhyggelig og skremmende jordskjelv, 
og himmelen ble splintret av torden. Da Mesteren så dette, utbrøt 
han: *Vismannen slapp taket i alle lengsler, både manifesterte og 
umanifesterte. I dyp konsentrasjon og indre glede kastet han 
lengslene fra seg som et tomt skall.” 


6.2 De sju langhårete asketene Sattajatilasutta Slik har jeg 
hørt det: En gang da Mesteren var i Såvatthi, holdt han til i Migåras 
mors paviljong i Østparken. En kveld da han hadde reist seg opp fra 
sin ensomme meditasjon, satt han utenfor døra til hytta si. Da kom 
kong Pasenadi av Kosala bort til Mesteren, hilste høflig på ham og 
satte seg ned hos ham. Mens de satt der, kom sju langhårete asketer, 
sju jainer, sju nakne asketer, sju asketer med bare et enkelt plagg på 
seg og sju omvandrende asketer med lange negler og langt hår 
under armhulene forbi mens de bar kurver på enden av lange 
bærestenger. Da kong Pasenadi fikk se dem, reiste han seg, la 
kappen over den ene skulderen, berørte bakken med det ene kneet, 
løftet hendene til hilsen med håndflatene mot hverandre og sa tre 
ganger: *Jeg er kong Pasenadi av Kosala, mine herrer!” Da de 
hadde gått forbi, gikk kongen bort til Mesteren igjen, hilste høflig 
på ham og satte seg ned hos ham. Så sa han: *Var det noen av disse 
som var arahanter eller som er på vei til å bli arahanter, Mester?” 
*Det er ikke lett for deg å vite om disse var arahanter eller på vei til 
å bli arahanter, siden du lever et borgerlig liv sammen med hustru 
og barn, herre konge. Du er bundet til nytelser, du bruker sandeltre 
fra Benares, du bærer kranser og bruker salver og parfymer, sølv og 
gull. Det er først når du har nær omgang med en mann gjennom 
lengre tid at du kan vite hvilke kvaliteter han har, herre konge. Du 
må observere ham grundig og ikke overfladisk, med visdom og ikke 
tankeløst. Gjennom nærkontakt lærer du hans integritet å kjenne. I 
ulykke vil du se hvor sterk han er. Gjennom samtale vil du kunne 
finne ut om han har visdom. Du må observere ham grundig 
gjennom lengre tid og ikke overfladisk, med visdom og ikke 
tankeløst.” *Det er virkelig bra at du sier dette, Mester. Du har helt 
rett. Det er først når du har nær omgang med en mann gjennom 
lengre tid at du kan vite hvilke kvaliteter han har. Du må observere 
ham grundig og ikke overfladisk, med visdom og ikke tankeløst. 
Gjennom nærkontakt lærer du hans integritet å kjenne. I ulykke vil 
du se hvor sterk han er. Gjennom samtale vil du kunne finne ut om 
han har visdom. Du må observere ham grundig gjennom lengre tid 
og ikke overfladisk, med visdom og ikke tankeløst. Disse mennene 
er mine etterretningsagenter, Mester. De henter informasjoner om et 


distrikt og kommer så til meg. Deretter treffer jeg 
beslutninger på grunnlag av de informasjonene de har gitt meg. Nå 
skal de vaske av seg støvet, bade og stelle seg, klippe hår og skjegg, 
kle seg 1 hvitt og hygge seg og nyte livet gjennom alle fem sanser.” 
Da Mesteren hørte dette, utbrøt han: *Man bør ikke prøve å oppnå 
alt, man bør ikke være en annens lakei. Man bør ikke leve i 
avhengighet, man bør ikke gjøre læren til en salgsartikkel.” 


6.3 En betraktning Paccavekkhanasutta Slik har jeg hørt 
det: En gang da Mesteren var i Såvatthi og holdt til i 
Anåthapindikas park Jetalunden, satt han og betraktet en rekke 
usunne egenskaper han hadde kvittet seg med og en rekke sunne 
egenskaper som var utviklet til fullkommenhet. Da utbrøt han: *Det 
som var før, er nå blitt borte. Det som ikke var før, det oppsto. Det 
som ikke fantes, det kommer ikke til å oppstå, og det finnes heller 
ikke nå.” 


6.4 Den første teksten om krangel mellom filosofene, med 
lignelsen om elefanten Pathamananåtitthiyasutta Slik har jeg hørt 
det: En gang var Mesteren i Såvatthi og holdt til i Anåthapindikas 
park Jetalunden. På den tiden var det også mange asketer og 
brahmaner fra andre sekter i Såvatthi . De hadde forskjellige 
meninger og synspunkter, holdt på forskjellige teorier og hver av 
dem pukket standhaftig på sine egne meninger. Noen mente at 
verden var evig, at bare dette var sant og alt annet var løgn. Andre 
mente at verden ikke var evig. Noen mente at verden var avgrenset, 
andre at den var uten grenser. Noen mente at kropp og sjel var det 
samme, andre at kroppen var en ting og sjelen noe annet. Noen 
mente at den som har kommet fram til sannheten, eksisterer etter 
døden, andre at han ikke eksisterer etter døden, andre at han både 
eksisterer og ikke eksisterer etter døden og atter andre igjen at han 
verken eksisterer eller ikke eksisterer etter døden. Og alle hevdet at 
bare dette var sant og alt annet var løgn. Slik drev de og kranglet og 
kjeftet og diskuterte høylytt og kom med mange sårende utfall mot 
hverandre og hver av dem påsto at "jeg har rett og du tar feil”. 
Noen munker hadde vært inne i byen og hørt dette spetakkelet, og 
de fortalte det til Mesteren. *De som tilhører disse forskjellige 
sektene og skolene er blinde, munker. De vet ikke hva som er 
sannhet og de vet ikke forskjell på sant og usant. Men til tross for at 
de ikke vet hva som er sannhet, kjefter og krangler de med 
hverandre. Det var en gang en konge her i Såvatthi som ga beskjed 
om å samle sammen alle i byen som var født blinde. Da det var 
gjort, lot han de blinde bli ført bort til en elefant. En av de blinde 
fikk kjenne på hodet til elefanten. *Dette er en elefant,” sa de til 
ham. En annen fikk kjenne på øret, en annen på en støttann, en 
annen på snabelen, foten, halen og haledusken, og til hver og en av 
dem sa de: "Dette er en elefant.” Så gikk kongen bort til de blinde 
og spurte: *Nå, mine herrer, vet dere hvordan en elefant er?” *Det 
vet vi, herre konge.” *Fortell meg da hvordan elefanten er,” sa 
kongen til dem.. 


*En elefant er som en stor krukke,” sa han som hadde kjent 
på hodet. *Nei, en elefant er som en stor, flat kurv,” sa han som 
hadde kjent på øret. Han som hadde kjent på støttannen, protesterte 
og sa at en elefant er som en plogspiss, han som hadde kjent på 
snabelen, sammenlignet den med en plog, han som hadde kjent på 
kroppen, sammenlignet den med et kornmagasin, han som hadde 
kjent på foten, sammenlignet elefanten med en søyle, han som 
hadde kjent på halen, sammenlignet med en støter og han som 
hadde kjent på haledusken, sa at en elefant er som en feiekost. Så 
ga de seg til å protestere og krangle med hverandre, og barket til 
slutt sammen i slagsmål på tørre never. Kongen sto og moret seg 
over dette, munker. Slik er det også med alle disse som krangler, 
kjefter og diskuterer høylytt og kommer med mange sårende utfall 
mot hverandre, mens hver og en av dem påstår at *jeg har rett og 
du tar feil”, munker”. Etter at Mesteren hadde fortalt dette, utbrøt 
han: *Noen brahmaner og filosofer klamrer seg hver til sitt. De 
krangler og er uenige fordi de ser bare én side av saken.” 


6.5 Den andre teksten om krangel mellom filosofene 
Dutiyananaåtitthiyasutta Slik har jeg hørt det: En gang var Mesteren 
i Såvatthi og holdt til i Anåthapindikas park Jetalunden. På den 
tiden var det også mange asketer og brahmaner fra andre sekter i 
Såvatthi . De hadde forskjellige meninger og synspunkter, holdt på 
forskjellige teorier og hver av dem pukket standhaftig på sine egne 
meninger. Noen mente at verden var evig, at bare dette var sant og 
alt annet var løgn. Andre mente at verden ikke var evig. Noen 
mente at verden var avgrenset, andre at den var uten grenser. Noen 
mente at kropp og sjel var det samme, andre at kroppen var en ting 
og sjelen noe annet. Noen mente at den som har kommet fram til 
sannheten, eksisterer etter døden, andre at han ikke eksisterer etter 
døden, andre at han både eksisterer og ikke eksisterer etter døden 
og atter andre igjen at han verken eksisterer eller ikke eksisterer 
etter døden. Og alle hevdet at bare dette var sant og alt annet var 
løgn. Slik drev de og kranglet og kjeftet og diskuterte høylytt og 
kom med mange sårende utfall mot hverandre og hver av dem påsto 
at "jeg har rett og du tar feil”. Noen munker hadde vært inne i byen 
og hørt dette spetakkelet, og de fortalte det til Mesteren. *De som 
tilhører disse forskjellige sektene og skolene er blinde, munker. De 
vet ikke hva som er sannhet og de vet ikke forskjell på sant og 
usant. Men til tross for at de ikke vet hva som er sannhet, kjefter og 
krangler de med hverandre.” Deretter utbrøt Mesteren: *Noen 
brahmaner og filosofer klamrer seg hver til sitt. De synker midtveis 
i elva og finner ikke fotfeste på bredden.” 


6.6 Den tredje teksten om krangel mellom filosofene 
Tatiyanånåtitthiyasutta Slik har jeg hørt det: En gang var Mesteren i 
Såvatthi og holdt til i Anåthapindikas park Jetalunden. På den tiden 
var det også mange asketer og brahmaner fra andre sekter i Såvatthi 
. De hadde forskjellige meninger og synspunkter, holdt på 
forskjellige teorier og hver av dem pukket standhaftig på sine egne 
meninger. Noen mente at verden var evig, at bare dette var sant og 
alt annet var løgn. Andre mente at verden ikke var evig. Noen 
mente at verden var avgrenset, andre at den var uten grenser. Noen 
mente at kropp og sjel var det samme, andre at kroppen var en ting 
og sjelen noe annet. Noen mente at den som har kommet fram til 
sannheten, eksisterer etter døden, andre at han ikke eksisterer etter 
døden, andre at han både eksisterer og ikke eksisterer etter døden 
og atter andre igjen at han verken eksisterer eller ikke eksisterer 
etter døden. Og alle hevdet at bare dette var sant og alt annet var 
løgn. Slik drev de og kranglet og kjeftet og diskuterte høylytt og 
kom med mange sårende utfall mot hverandre og hver av dem påsto 
at "jeg har rett og du tar feil”. Noen munker hadde vært inne i byen 
og hørt dette spetakkelet, og de fortalte det til Mesteren. *De som 
tilhører disse forskjellige sektene og skolene er blinde, munker. De 
vet ikke hva som er sannhet og de vet ikke forskjell på sant og 
usant. Men til tross for at de ikke vet hva som er sannhet, kjefter og 
krangler de med hverandre.” Deretter utbrøt Mesteren: *Folk binder 
seg til oppfatninger om at *det er jeg som gjør dette” eller *det er 
en annen som gjør dette”, og de ser ikke den brodden som ligger i 
slike oppfatninger. Den som studerer denne brodden nøye, tenker 
ikke *det er jeg som gjør dette” eller *det er en annen som gjør 
dette”. Men folk er fulle av innbilskhet, 


bundet av innbilskhet, lenket av innbilskhet. Derfor 
krangler de om forskjellige teorier og slipper ikke ut av kretsløpet.” 


6.7 Fortellingen om Subhiuti Subhitisutta Slik har jeg hørt 
det: En gang da Mesteren var i Såvatthi og holdt til i 
Anåthapindikas park Jetalunden, satt munken Subhiiti like i 
nærheten av ham med kroppen rak og beina i kors og fordypet seg i 
konsentrasjon uten tankevirksomhet. Mesteren fikk se dette, og 
utbrøt: *Den som lar tankene falle til ro og stanser dem helt i sitt 
indre, han bryter alle bånd og betrakter det formløse. Han går forbi 
de fire hindringene og vender ikke tilbake.” 


6.8 Den prostituerte Ganikåsutta Slik har jeg hørt det: En 
gang oppholdt Mesteren seg ved Ekornföringsplassen i 
Bambuslunden i Råjagaha. To gjenger der i byen var begge betatt av 
en prostituert kvinne. De kranglet om henne, kjeftet og skjelte 
hverandre ut, og så gikk de løs på hverandre med never, steiner, 
stokker og kniver, slik at flere av dem døde og ble hardt skadet. 
Noen munker som hadde stått tidlig opp, kledd på seg, tatt bolle og 
kappe og gått inn til byen for å motta matgaver, så dette. Da de 
kom tilbake etter matrunden, gikk de til Mesteren, hilste høflig på 
ham og satte seg ned. Så fortalte de om det som hadde hendt i byen. 
Da Mesteren hørte dette, utbrøt han: *Både det som er oppnådd og 
det man prøver å oppnå, er dekket av støv for den som er så syk at 
han prøver å oppnå disse tingene. Den ene ytterligheten er de som 
mener det viktigste er å følge regler, utføre religiøse ritualer, avstå 
fra seksualitet og leve et liv i tjeneste. Den andre ytterligheten er de 
som mener at det ikke er noe galt å følge sine lyster. Begge disse 
ytterlighetene får gravplassene til å vokse, og gravplassene får de 
feilaktige teoriene til å yngle. De som ikke har forstått dette, blir 
enten for sløve, eller de går for langt i sin iver. De som har forstått 
det, går ikke i den grøfta, men blir ikke overmodige av den grunn. 
De løper ikke rundt i ring.” 


6.9 Hastverk Upåtidhåvantisutta Slik har jeg hørt det: En 
gang da Mesteren var i Såvatthi og holdt til i Anåthapindikas park 
Jetalunden, satt han utendørs en kveld. Det var blitt mørkt, så det 
var tent noen oljelamper. Det var mange insekter i lufta, og de fløy 
inn i flammene og ble drept. Da Mesteren så det, utbrøt han: *De 
har det travelt, men når ikke målet. De skaper bare nye bindinger. 
På samme måte som insektene styrer inn i flammene er det noen 
som er opptatt av hva de ser og hører.” 


6.10 Når en arahant står fram Uppajjantisutta Slik har jeg 
hørt det: En gang da Mesteren var i Såvatthi og holdt til i 
Anåthapindikas park Jetalunden, kom Ånanda bort til ham, hilste 
høflig og satte seg ned hos ham. Så sa han: «Så lenge det ikke står 
fram en arahant, en som har kommet fram til sannheten, en som 
har nådd fram til den fullkomne oppvåkning på egen hånd, så lenge 
blir omvandrende filosofer fra andre sekter respektert, hedret, høyt 
verdsatt, tilbedt og dyrket, og de får alt de trenger av kapper, mat, 
bolig og medisiner. Men så snart det står fram en arahant, en som 
har kommet fram til sannheten, en som har nådd fram til den 
fullkomne oppvåkning på egen hånd, blir ikke lenger omvandrende 
filosofer fra andre sekter respektert, hedret, høyt verdsatt, tilbedt og 
dyrket, og de får ikke lenger alt de trenger av kapper, mat, bolig og 
medisiner. Nå er det du og munkeforsamlingen som blir respektert, 
hedret, høyt verdsatt, tilbedt og dyrket, og får alt som trengs 
trenger av kapper, mat, bolig og medisiner, Mester.” *Det stemmer, 
Ånanda. Det er som du sier.” Og da Mesteren innså dette, utbrøt 
han: *Tldfluene lyser i mørket, inntil sola selv står opp. Men så 
snart sola står opp, blekner det lyset de hadde. Slik lyser også 
filosofene inntil den oppvåknede selv står fram. Så lenge en 
oppvåknet ikke har stått fram i verden, kan verken filosofene eller 
elevene deres finne renhet. De som har feilaktige teorier, klarer ikke 
å fri seg fra lidelser.” 


7. Det lille kapitlet Culavaggo 7.1 Den første teksten om 
dvergen Bhaddiya Pathamalakundakabhaddiyasutta Slik har jeg 
hørt det: En gang da Mesteren var i Såvatthi og holdt til i 
Anåthapindikas park Jetalunden, underviste, gledet, oppmuntret og 
inspirerte Såriputta dvergen Bhaddiya med ord om læren. Etter at 
Bhaddiya var blitt undervist, gledet, oppmuntret og inspirert av 
Såriputta med ord om læren, ble sinnet hans fritt for alle 
forurensninger. Da Mesteren så dette, utbrøt han: *Denne mannen 
har funnet frihet. Verken oppe, nede eller noe annet sted ser han 
noe jeg er”. Når han har funnet en slik frihet har han krysset den 
elven som han tidligere ikke hadde krysset. Han vil ikke oppleve 
noen ny tilblivelse.” 


7.2 Den andre teksten om dvergen Bhaddiya 
Dutiyalakundakabhaddiyasutta Slik har jeg hørt det: En gang da 
Mesteren var i Såvatthi og holdt til i Anåthapindikas park 
Jetalunden, vurderte Såriputta dvergen Bhaddiya som en 
viderekommende elev, og underviste, gledet, oppmuntret og 
inspirerte ham enda mer med ord om læren. Da Mesteren så dette, 
utbrøt han: *Han skar over kretsløpet og overvant lengslene. Elven 
har tørket inn og renner ikke lenger. Når kretsløpet er skåret over, 
faller det til ro. Dette er slutten på lidelsene.” 


7.3 Den første teksten om bindinger Pathamasattasutta Slik 
har jeg hørt det: En gang var Mesteren i Såvatthi og holdt til i 
Anåthapindikas park Jetalunden. På den tiden var folk flest i 
Savatthi sterkt bundet til sansenytelser. De var som beruset, svimle, 
sultne, opphengt i og besatt av sansenytelser. En morgen hadde 
flere munker stått tidlig opp, kledd på seg, tatt bolle og kappe og 
gått til byen for å motta matgaver. Da de var kommet tilbake og 
hadde spist, gikk de til Mesteren, hilste høflig på ham, satte seg og 
sa: *Folk flest i Såvatthi sterkt bundet til sansenytelser, Mester. De 
er som beruset, svimle, sultne, opphengt i og besatt av 
sansenytelser.” Da Mesteren hørte dette, utbrøt han: *De som er 
bundet til sansenytelser, som ikke ser farene ved bindingene, de 
klarer aldri å krysse den store og brede elva.” 


7.4 Den andre teksten om bindinger Dutiyasattasutta Slik 
har jeg hørt det: En gang var Mesteren i Såvatthi og holdt til i 
Anåthapindikas park Jetalunden. På den tiden var folk flest i 
Savatthi sterkt bundet til sansenytelser. De var som beruset, svimle, 
sultne, opphengt i og besatt av sansenytelser. En morgen sto 
Mesteren tidlig opp, kledde på seg, tok bolle og kappe og gikk til 
byen for å motta matgaver. Der så han at folk flest var sterkt bundet 
til sansenytelser. De var som beruset, svimle, sultne, opphengt i og 
besatt av sansenytelser. Da Mesteren så dette, utbrøt han: *Blendet 
av sanselige lyster som legger seg om dem som et nett og dekker 
dem helt som ei kappe, går de mot fødsel og død som fisken blir 
fanget i ruse, som kalven søker sin mor.” 


7.5 Den tredje teksten om dvergen Bhaddiya 
Aparalakundakabhaddiyasutta Slik har jeg hørt det: En gang da 
Mesteren var i Såvatthi og holdt til i Anåthapindikas park 
Jetalunden, kom en stor flokk munker gående mot ham, og bak dem 
kom dvergen Bhaddiya. Mesteren fikk se dem, og han så at 
Bhaddiya var blek, stygg og misdannet, og at de fleste andre 
munkene foraktet ham. Da sa Mesteren til munkene: «Ser der den 
munken der borte, han som går bak resten av munkeflokken, som er 
blek, stygg og misdannet, og som blir foraktet av de fleste 
munkene?” *Ja, Mester.” *Det er en begavet og avansert munk, 
munker. Det er ikke lett å oppnå det som denne munken har klart. 
Han har gjennomført den høyere trening, den som unge menn av 
god familie med rette forlater hjemmet og går ut i hjemløsheten for. 
Han har selv erkjent dette her og nå og virkeliggjort dette.” Deretter 
utbrøt Mesteren: *Vognen med hvit parasoll går like godt på bare 
ett hjul. Se han som kommer der! Han er feilfri, han har skåret over 
strømmen og han er uten bindinger!” 


7.6 Om å utslette begjæret Tanhaåsarikhayasutta Slik har 
jeg hørt det: En gang da Mesteren var i Såvatthi og holdt til i 
Anåthapindikas park Jetalunden, satt munken Afifiåsikondafifia" 
like i nærheten av ham med kroppen rak og beina i kors og 
betraktet utslettelsen av begjæret. Mesteren fikk se dette, og utbrøt: 
*Den som ikke har røttene i jorden, har ingen blader og heller ingen 
slyngplanter. Hvem kan klandre en slik, en vismann som er fri fra 
bånd? Selv gudene roser ham, og han roses også av Brahma.” 


7.7 Om å utslette vrangforestillinger Papaficakhayasutta 
Slik har jeg hørt det: En gang da Mesteren var i Såvatthi og holdt til 
i Anåthapindikas park Jetalunden, satt han og betraktet hvordan 
han utslettet vrangforestillinger i sitt eget sinn. Da han så at han 
hadde utslettet dem, utbrøt han: *Verden med alle dens guder 
kjenner ikke den vismannen som vandrer uten begjær, som ikke 
lenger har vrangforestillinger, og som har overvunnet sperrer og 
stengsler.” 


7.8 Om Kaccåna Kaccånasutta Slik har jeg hørt det: En 
gang da Mesteren var i Såvatthi og holdt til i Anåthapindikas park 
Jetalunden, satt munken Kaccåna den store like i nærheten av ham 
med kroppen rak og beina i kors og fordypet seg i oppmerksomhet 
på kroppen. Mesteren fikk se dette, og utbrøt: *Den som alltid øver 
oppmerksomhet rettet mot kroppen, tenker som så: *Hvis dette ikke 
hadde vært, ville det ikke ha vært slik for meg. Det kommer ikke til 
å bli, og det kommer ikke til å bli for meg.” Den som trener slik 
over tid, vil med tiden legge bindingene bak seg.” 


7.9 Brønnen Udapaånasutta Slik har jeg hørt det: En gang 
da Mesteren var på vandring i mallaenes land sammen med en stor 
flokk munker, kom han til en brahmanerby der som het Thana. De 
brahmanske husherrene i Thuna fikk høre at filosofen Gotama 
Sakya-sønn, som var utgått fra sakya-klanen, var på vandring i 
landet deres og at han nærmet seg byen. Dermed fylte de brønnen 
til randen med greiner og rusk. *Disse snauskallene av noen asketer 
skal ikke få noe vann å drikke her,” sa de. Så kom Mesteren gående. 
Han gikk litt bort fra veien og satte seg under et tre på en sitteplass 
som ble gjort klar for ham. Da han hadde satt seg, sa han til 
Ananda: *Hør her, Ananda, kan du ikke hente litt vann fra brønnen 
der borte?” Ånanda svarte: *De brahmanske husherrene i Thuna har 
fylt brønnen til randen med greiner og rusk, Mester, for de vil ikke 
at disse snauskallene av noen asketer skal få noe vann å drikke her.” 
Mesteren ba om vann igjen, og Ånanda svarte som før. Men da 
Mesteren for tredje gang ba ham hente vann, svarte han: *Ja vel, 
Mester.” Ånanda tok bollen sin og gikk bort til brønnen, og så snart 
han nærmet seg, spydde brønnen ut alle kvistene og alt rusket som 
var lagt oppi den og ble fylt av det reneste, friskeste og klareste 
vann helt til randen, ja, nesten så det rant over. Da tenkte Ananda: 
*Det er fantastisk, det er storartet hvor kraftig og mektig den som 
har kommet fram til sannheten, er! Så snart jeg nærmet meg 
brønnen, spydde den ut alle kvistene og alt rusket som var lagt oppi 
den og ble fylt av det reneste, friskeste og klareste vann helt til 
randen, ja, nesten så det rant over!” Han fylte bollen med vann, 
gikk tilbake til Mesteren og sa: *"Det er fantastisk, det er storartet 
hvor kraftig og mektig den som har kommet fram til sannheten, er! 
Så snart jeg nærmet meg brønnen, spydde den ut alle kvistene og alt 
rusket som var lagt oppi den og ble fylt av det reneste, friskeste og 
klareste vann helt til randen, ja, nesten så det rant over! Her er 
vann, Mester! Drikk så mye du vil!” 


Da Mesteren så dette, utbrøt han: *Hva skal man med en 
brønn, hvis vannet er der hele tiden? Hvorfor skal man gi seg ut på 
søken, hvis begjæret er rykket opp med roten?” 


7.10 Brannen i Kosambi Udenasutta Slik har jeg hørt det: 
En gang da Mesteren var i Kosambi, holdt han til i Ghositalunden. 
En dag da kong Udena var ute i parken, ble det brann i 
harembygningene i palasset hans, og fem hundre kvinner, deriblant 
Såmavati, brant inne. Mange munker hadde kledd tidlig på seg, tatt 
bolle og kappe og gått inn til Kosambi for å motta matgaver. De 
hørte hva som hadde skjedd, og da de kom tilbake, gikk de til 
Mesteren og fortalte det. Så spurte de: *Og hva kommer nå til å skje 
med disse kvinnene, som er dine legdisipler, Mester?” *Noen av 
disse legkvinnene hadde gått ut i strømmen, munker. Noen kommer 
til å vende tilbake bare én gang, og noen av dem kommer ikke til å 
vende tilbake. Alle disse kvinnene kommer til å få nyte fruktene av 
sin trening etter døden.” Og Mesteren utbrøt: "Verden er koblet til 
vrangforestillinger og kan fortone seg ganske lovende. Tosken 
binder seg til sine involveringer og er innhyllet i mørke. Han tror 
han skal få evig liv, men for den som kan se, er det ingenting der.” 


8. Kapitlet om Påtaligåma Påtaligåmiyavagga 8.1 Den 
første teksten om nibbana Pathamanibbånapatisamyuttasutta Slik 
har jeg hørt det: En gang da Mesteren var i Såvatthi, holdt han til i 
Anåthapindikas park Jetalund. Mens han var der, underviste 
Mesteren munkene om nibbana, og gledet, oppmuntret og inspirerte 
dem med ord om læren. Og munkene lyttet oppmerksomt til læren 
og tenkte over det de hørte: Og Mesteren utbrøt: *Det finnes et felt 
der det verken er fasthet, fluiditet, varme eller bevegelse, munker, 
ingen følelse av uendelig rom eller uendelig bevissthet, heller ikke 
intethet, og heller ikke en tilstand som verken er bevisst eller 
ubevisst; det er verken i denne verden eller i noen annen verden 
eller i begge, og det er verken sol eller måne der. Og det sier jeg 
dere, munker, at der er det ikke noe som kommer, ikke noe som går 
og ikke noe som blir værende; der er det ikke noe som dør eller blir 
født. Det står ikke stille og det beveger seg ikke, det nytter ikke å 
forestille seg det. Det er dette som er slutten på lidelsen.” 


8.2 Den andre teksten om nibbana 
Dutiyanibbånapatisamyuttasutta Slik har jeg hørt det: En gang da 
Mesteren var i Såvatthi, holdt han til i Anåthapindikas park 
Jetalund. Mens han var der, underviste Mesteren munkene om 
nibbana, og gledet, oppmuntret og inspirerte dem med ord om 
læren. Og munkene lyttet oppmerksomt til læren og tenkte over det 
de hørte: Og Mesteren utbrøt: *Det er vanskelig å se det endeløse, 
og sannheten er ikke lett å se. Begjæret blir gjennomskuet av den 
som vet. For den som kan se, er det ingenting der.” 


8.3 Den tredje teksten om nibbana 
Tatiyanibbånapatisamyuttasutta Slik har jeg hørt det: En gang da 
Mesteren var i Såvatthi, holdt han til i Anåthapindikas park 
Jetalund. Mens han var der, underviste Mesteren munkene om 
nibbana, og gledet, oppmuntret og inspirerte dem med ord om 
læren. Og munkene lyttet oppmerksomt til læren og tenkte over det 
de hørte: Og Mesteren utbrøt: *Det finnes noe som ikke er født, som 
ikke er blitt til, som ikke er laget eller sammensatt, munker. Hvis 
det ikke hadde vært noe som verken er født, blitt til, laget eller 
sammensatt, munker, da hadde det ikke vært noen vei bort fra det 
som er født, som er blitt til, som er laget eller sammensatt, munker. 
Men ettersom det finnes noe som ikke er født, som ikke er blitt til, 
som ikke er laget eller sammensatt, finnes det også en vei bort fra 
det som er født, fra det som er blitt til, fra det som er laget og fra 
det som er sammensatt.” 


8.4 Den fjerde teksten om nibbana 
Catutthanibbånapatisamyuttasutta Slik har jeg hørt det: En gang da 
Mesteren var i Såvatthi, holdt han til i Anåthapindikas park 
Jetalund. Mens han var der, underviste Mesteren munkene om 
nibbana, og gledet, oppmuntret og inspirerte dem med ord om 
læren. Og munkene lyttet oppmerksomt til læren og tenkte over det 
de hørte: Og Mesteren utbrøt: *Den som støtter seg til noe, vakler, 
og den som ikke støtter seg til noe, vakler ikke. Når det ikke skjer 
noen vakling, oppnås indre ro. Når det finnes indre ro, oppstår 
ingen lengsler. Når det ikke finnes lengsler, er det ikke aktuelt å 
komme eller gå. Når ingen kommer eller går, finnes heller ikke død 
og gjenfødelse. Når det ikke finnes død eller gjenfødelse, er det ikke 
noe her eller der eller midt imellom. Dette er slutten på lidelsen.” 


8.5 Buddhas siste måltid Cundasutta Slik har jeg hørt det: 
En gang da Mesteren var i mallaenes land, kom han til Påvå 
sammen med en stor flokk munker. Da de kom dit, slo de seg ned i 
mangolunden til Cunda, smedens sønn. Cunda fikk høre at Mesteren 
var kommet til Påvå og bodde i mangolunden hans. Da gikk han og 
hilste ærbødig på Mesteren og satte seg ned ved siden av ham. Og 
Mesteren gledet og inspirerte ham med ord om læren. Da Cunda 
hadde lyttet til Mesterens ord, sa han: *Vil du gjøre meg den ære å 
ta med deg munkene og komme og spise frokost hos meg i morgen, 
Mester?” Mesteren samtykket 1 taushet. Da Cunda så dette, reiste 
han seg, tok høflig avskjed ved å gå medsols rundt ham, og gikk. 
Neste morgen, da dagen grydde, gjorde Cunda klar all slags god mat 
og mye mørt svinekjøtt hjemme hos seg selv og sendte bud til 
Mesteren om at tiden var inne og maten sto klar. Mesteren hadde 
allerede stått opp og kledd på seg. Nå tok han bollen sin, og 
sammen med munkene gikk han til Cundas hus og satte seg på den 
plassen som var gjort klar for ham. Da Mesteren hadde satt seg, sa 
han til Cunda: *Du kan servere meg det du har av mørt svinekjøtt, 
Cunda, og det du har av mat ellers, kan du sette fram for munkene.” 
*Ja vel, Mester,” svarte Cunda og gjorde som han hadde sagt. Så sa 
Mesteren til Cunda: *Det du har til overs av mørt svinekjøtt, skal du 
grave ned i et hull, Cunda. Jeg kan ikke se at noen annen i hele 
verden enn den som har kommet fram til sannheten, skulle kunne 
være i stand til å fordøye det.” *Ja vel, Mester,” svarte Cunda og 
gjorde som han hadde sagt. Så satte han seg ned ved siden av ham. 
Og Mesteren gledet og inspirerte ham med ord om læren før han 
reiste seg og gikk. Etter at Mesteren hadde spist den maten som 
Cunda ga ham, fikk han et anfall av dysenteri med store smerter. 
Men han holdt dem ut med oppmerksomhet og klar forståelse, uten 
å klage. Så sa han til Änanda: *La oss gå til Kusinårå, Ånanda.” 


* Ja vel, Mester,” svarte Ånanda. Da Mesteren hadde spist 
det måltidet Cunda ga ham, kom smertene over ham, sterke og 
vonde, har jeg hørt. Etter at Mesteren hadde spist mørt svinekjøtt, 
ble han alvorlig syk. Men da han hadde tømt seg, sa han: "La oss gå 
til Kusinåra.” Da de var kommet et stykke på vei, gikk Mesteren litt 
bort fra veien til et stort tre som sto der. *Vil du brette sammen 
kappen i fire lag, Ananda , og legge den her? Jeg er trett og vil sitte 
ned litt.” *Ja vel, Mester,” svarte Ånanda , og laget en sitteplass av 
kappen. Da Mesteren hadde satt seg under treet, sa han: *Kan du 
hente litt vann til meg, Ananda ? Jeg er tørst og vil gjerne drikke 
litt.” *Nå har fem hundre kjerrer nettopp krysset denne bekken,” 
svarte Ånanda . *Hjulene har rotet opp vannet så det er blitt grunt, 
skittent og sølete. Men det er ikke så langt til elven Kakuttha, 
Mester. Der er vannet klart, rent og kjølig. Det er lett å komme ned 
til elva og vannet er deilig. Der kan du både drikke og svale 
lemmene dine, Mester.” Mesteren gjentok: *Kan du hente litt vann 
til meg, Ananda ? Jeg er tørst og vil gjerne drikke litt.” *Nå har fem 
hundre kjerrer nettopp krysset denne bekken,” svarte Ånanda. 
*Hjulene har rotet opp vannet så det er blitt grunt, skittent og 
sølete. Men det er ikke så langt til elven Kakuttha, Mester. Der er 
vannet klart, rent og kjølig. Det er lett å komme ned til elven og 
vannet er deilig. Der kan du både drikke og svale lemmene dine, 
Mester.” For tredje gang sa Mesteren: *Kan du hente litt vann til 
meg, Ananda ? Jeg er tørst og vil gjerne drikke litt.” *Ja vel, 
Mester,” svarte Ånanda. 


Han tok en bolle og gikk ned til bekken. Men da Ananda 
kom ned til denne bekken der fem hundre kjerrer nylig hadde rotet 
opp vannet så det var blitt grunt, skittent og sølete, ble vannet klart 
og rent og fritt for enhver forurensning. Da tenkte Ananda at 
Mesteren sannelig var mektig og hadde store krefter, siden vannet i 
denne bekken der fem hundre kjerrer nylig hadde rotet opp vannet 
så det var blitt grunt, skittent og sølete, var blitt klart og rent og 
fritt for enhver forurensning. Han fylte vann i bollen og gikk tilbake 
til Mesteren og sa: *Det er virkelig fantastisk og vidunderlig hvilke 
krefter og hvilken makt den som har kommet fram til sannheten, 
har! I denne bekken der fem hundre kjerrer nylig hadde rotet opp 
vannet så det var blitt grunt, skittent og sølete, renner vannet nå 
klart og rent og fritt for enhver forurensning! Her er vann, Mester, 
nå kan du drikke!” Og Mesteren drakk vannet. Deretter gikk 
Mesteren til Kakuttha-elven sammen med en stor flokk munker. Da 
de kom ned til elven, badet og drakk han. Så gikk han opp av 
vannet på den andre bredden og vandret deretter til mangolunden. 
Da han var kommet dit, sa han til munken Cundaka: *Vil du brette 
sammen kappen i fire lag, Cundaka, og legge den her? Jeg er trett 
og vil ligge ned litt.” *Ja vel, Mester,”svarte Cundaka, og laget et 
leie av kappen. Så la Mesteren seg i løvestilling på høyre side, idet 
han støttet hodet med hånden og la den ene foten oppå den andre. 
Med oppmerksomhet og klar forståelse tenkte han på at han snart 
skulle stå opp igjen. Og Cundaka satte seg ned foran Mesteren. 
Buddha gikk til Kakuttha-elven der vannet strømmer så rent og 
klart. Sliten og trett tok Mesteren et bad, han som har kommet fram 
til sannheten, som ikke har sin make noe sted. Da Mesteren hadde 
badet og drukket, krysset han elven sammen med mange munker. 
Mens den store vismannen forklarte læren, vandret han til 
mangolunden. Der talte han til munken Cundaka: "Brett en kappe i 
fire, så jeg kan legge meg litt.” 


Cunda fulgte gjerne Mesterens oppfordring og laget et leie 
av kappen. Trett og sliten la Mesteren seg ned, mens Cundaka satte 
seg foran ham. Så sa Mesteren til Änanda: *Det kan hende at noen 
kanskje vil kritisere Cunda, smedens sønn, og si: "Det var ille for 
deg, Cunda, det var ikke bra for deg at den maten som du serverte, 
var det siste Buddha spiste før han døde.” Men si heller dette til 
Cunda, så ikke han skal sitte igjen med dårlig samvittighet: *Det 
var bra for deg, Cunda, det var godt for deg at du ga Buddha det 
siste måltidet han fikk før han døde. For jeg har hørt det fra 
Mesteren selv at det finnes to matgaver som gir like store frukter, 
større enn noen annen matgave. Hvilke to? Det er det siste måltidet 
som blir gitt til den som har kommet fram til sannheten, før han 
våkner til den store og uforlignelige oppvåkningen, og det er det 
siste måltidet som blir gitt ham før han dør og slukner slik at intet 
blir tilbake. Disse to matgavene gir like store frukter, større enn 
noen annen matgave. Dette kommer til å bidra til at Cunda lever 
lenger, blir sunnere og lykkeligere, får godt omdømme blant folk og 
kommer til himmelen og vinner makt.” Slik skal du sørge for at 
Cunda, smedens sønn, ikke sitter igjen med dårlig samvittighet.” Da 
Mesteren så hvordan det forholdt seg med denne saken, utbrøt han: 
*Giveren samler gode fortjenester, hatet blir borte i den som 
behersker seg, den gode gir slipp på det onde. Når lidenskap, hat og 
uvitenhet slukkes, finner han nibbana.” 


8.6 Besøket i Påtaligåma Påtaligåmiyasutta Slik har jeg 
hørt det: En gang da Mesteren var på vandring i Magadha sammen 
med en stor flokk munker, kom han til byen Påtaligåma. 
Legtilhengerne der fikk høre at Mesteren var kommet, så de 
strømmet til og hilste ærbødig på ham. De inviterte ham til å 
komme til møtesalen, og Mesteren samtykket i taushet. Da 
innbyggerne i Påtaligåma så at Mesteren takket ja til invitasjonen, 
reiste de seg og tok høflig avskjed med ham. De gikk til møtesalen 
og ryddet golvet, ordnet med sitteplasser, satte fram vannkrukker 
og tente lamper. Så gikk de tilbake og fortalte Mesteren at alt var 
klart. Mesteren tok kappe og bolle, og sammen med de andre 
munkene gikk han til møtesalen. Der vasket han føttene og gikk inn 
og satte seg ved midtstolpen med ansiktet vendt mot øst. Munkene 
vasket også føttene og gikk inn og satte seg ved vestveggen, bak 
Mesteren, med ansiktet vendt samme vei som han. Da legfolkene fra 
Påtaligåma hadde vasket føttene sine, gikk de inn og satte seg ved 
østveggen, med ansiktet vendt vestover mot Mesteren. Mesteren 
talte til legfolkene og sa: "Uetisk og dårlig oppførsel fører til fem 
dårlige resultater. Hvilke fem er det? Hvis en borger oppfører seg 
dårlig og uetisk, kan han ikke skjøtte forretningene sine ordentlig, 
og da lider han store tap. Dette er det første dårlige resultatet. Hvis 
en borger oppfører seg dårlig og uetisk, vil folk snakke ille om ham. 
Dette er det andre dårlige resultatet. Hvis en borger oppfører seg 
dårlig og uetisk, vil han være flau og beskjemmet blant andre, både 
blant adelsfolk, brahmaner eller andre borgere. Dette er det tredje 
dårlige resultatet. Hvis en borger oppfører seg dårlig og uetisk, dør 
han i stor forvirring. Dette er det fjerde dårlige resultatet. Og hvis 
en borger oppfører seg dårlig og uetisk, vil han komme i pinefulle 
tilstander etter døden, når kroppen går i oppløsning. Dette er det 
femte dårlige resultatet. Dette var altså de fem dårlige resultatene 
som følger av uetisk og dårlig oppførsel. Men etisk og god oppførsel 
fører til fem gode resultater. Hvilke fem er det? Hvis en borger 
oppfører seg etisk og godt, vil han skjøtte forretningene sine godt og 
bli 


velstående. Dette er det første gode resultatet. Hvis en 
borger oppfører seg etisk og godt, vil folk snakke godt om ham. 
Dette er det andre gode resultatet. Hvis en borger oppfører seg etisk 
og godt, vil han kunne stå trygg og frimodig fram i enhver 
forsamling, både blant adelsfolk, brahmaner og blant andre borgere. 
Dette er det tredje gode resultatet. Hvis en borger oppfører seg etisk 
og godt, dør han en fredelig og avklaret død. Dette er det fjerde 
gode resultatet. Hvis en borger oppfører seg etisk og godt, kommer 
han til gode tilstander etter døden, når kroppen går i oppløsning. 
Dette er det femte gode resultatet. Og dette var altså de fem gode 
resultatene av god og etisk oppførsel.” Mesteren fortsatte med å 
glede, inspirere, oppmuntre og undervise legfolkene med ord om 
læren til langt på natt. Men så sa han: *Det er blitt sent. Kanskje det 
er på tide å slutte for i kveld?” *Ja, Mester,” svarte tilhørerne. De 
reiste seg og tok høflig avskjed, og litt etter at de var gått, trakk 
Mesteren seg tilbake. På den tiden bygde Sunidha og Vassakåra, 
ministere i Magadha, befestninger 1 Påtaligåma som forsvar mot 
vajjiene. Samtidig samlet det seg tusenvis av guder der. Der hvor 
det samlet seg mektige guder, påvirket de sinnet til kongens 
mektige ministere slik at de bygde seg hus der. Der hvor det samlet 
seg guder av middels høy rang, påvirket de kongens menn av 
middels høy rang til å bygge seg hus der. Og der hvor det samlet 
seg guder av lav rang, påvirket de menn av lav rang til å bygge seg 
hus. Med sitt overmenneskelig klare blikk så Mesteren alle disse 
tusener av guder som samlet seg i Påtaligåma. Da morgenen kom, 
sto han opp og spurte Ånanda: *Hvem er det som bygger 
befestninger i Påtaligåama?” *Det er de magadhiske ministrene 
Sunidha og Vassakåra som bygger forsvarsverker mot vajjiene, 
Mester.” *Man skulle nesten tro de hadde rådført seg med de 
trettitre gudene når de nå driver og bygger befestninger her i 
Påtaligåma. Jeg så selv med mitt overmenneskelig klare blikk at det 
har samlet seg tusenvis av guder her. Der hvor det samlet seg 
mektige guder, påvirket de sinnet til kongens mektige ministere slik 
at de bygde seg hus der. Der hvor det samlet seg guder av middels 
høy rang, påvirket de kongens menn av middels høy rang til å 
bygge seg hus der. Og der hvor det 


samlet seg guder av lav rang, påvirket de menn av lav rang 
til å bygge seg hus. Så langt det finnes edle mennesker og så langt 
kjøpmenn ferdes kommer denne byen Påtaliputta til å være den 
fremste av byer. Men den vil være truet av tre farer: ild, vann og 
indre splid.” Litt senere kom de magadhiske ministrene Sunidha og 
Vassakara til Mesteren. De hilste høflig og respektfullt på ham og 
inviterte ham til å ta med de andre munkene og komme til et 
måltid. Mesteren samtykket i taushet. Da de så at han samtykket, 
dro de hjem og gjorde klar god mat av alle slag. Så sendte de 
beskjed om at alt var klart. Det var tidlig morgen. Mesteren tok 
kappe og bolle, og sammen med de andre munkene gikk han til 
ministrenes residens. Der serverte ministrene Sunidha og Vassakåra 
egenhendig alle slags gode retter for Buddha og hele munkeflokken. 
Da ministrene så at Mesteren var ferdig med å spise og hadde tatt 
hendene bort fra matbollen, satte de seg på et lavere sete i nærheten 
av ham. Mesteren takket for maten med disse versene: "Uansett 
hvor en forstandig mann holder til, vil han gi mat til dem som lever 
et edelt liv. Han vil også hedre stedets guder, for de vil gjengjelde 
godt med godt. De vil ha omsorg for ham som en mor for sine barn, 
og den som har gudenes velvilje, vil det gå godt.” Deretter reiste 
Mesteren seg og gikk. Da sa ministrene Sunidha og Vassakåra til 
hverandre: *Den byporten som Gotama går ut gjennom, skal vi kalle 
Gotamaporten. Og ferjestedet der han krysser Ganges, skal vi kalle 
Gotamaferjestedet.” Derfor fulgte de etter ham for å se hvor han 
gikk, og den porten han gikk ut gjennom, fikk navnet 
Gotamaporten. Så gikk Gotama ned mot bredden av Ganges. Elven 
hadde stor vannføring, så kråka kunne stå rett på bredden og dyppe 
nebbet sitt. Det var mange som ville over, og de gikk langs 
breddene 


og lette etter en båt eller flåte, og noen bandt sammen 
kvister og greiner for å padle over på disse. Med ett, som når en 
kraftig mann bøyer eller strekker ut armen, forsvant Mesteren og 
munkene og kom til syne igjen på den andre elvebredden. Da 
Mesteren så hvordan noen lette etter en båt eller en flåte og andre 
bandt sammen kvister og greiner for å padle over på disse, utbrøt 
han: *De som vil krysse den strømmende elven, bygger en bro over 
vannet. Mens andre bygger seg flåter, har den vise allerede kommet 
over.” 


8.7 Veiskillet Dvidhåpathasutta Slik har jeg hørt det: En 
gang var Mesteren på vandring langs en vei i Kosala sammen med 
munken Någasamåla, som var hans personlige oppasser. De kom til 
et veiskille, og Någasamaåla sa: *Her går veien, Mester. La oss gå 
denne veien.” Men Mesteren sa: *Nei, der går veien, Någasamala. La 
oss gå den veien.” Någasamåla ville fortsatt gå den veien han først 
hadde valgt, men Mesteren pekte på den andre veien. Dette gjentok 
seg enda en gang. Da la Någasamåla Mesterens kappe og bolle på 
marken og gikk sin vei, mens han sa: *Her er bollen og kappen din, 
Mester!” Da Någasamaåla hadde gått et stykke, ble han overfalt av 
landeveisrøvere. De slo og sparket ham, knuste bollen hans og rev i 
filler kappen hans. Någasamåla vendte tilbake til Mestren med 
knust bolle og fillete kappe, hilste høflig på ham og satte seg ned. 
Så sa han: *Mens jeg gikk bortover den veien, ble jeg overfalt av 
landeveisrøvere, Mester. De slo og sparket meg, knuste bollen min 
og rev i filler kappen min.” Da Mesteren hørte dette, utbrøt han: 
*En vismann treffer tosker, både når han er sammen med dem og 
når han vil leve alene. Men treffer han en tosk, forlater han ham, 
slik hegren forlater vannet på søken etter melk.” 


8.8 Fortellingen om Visakhå Visakhåsutta Slik har jeg hørt 
det: En gang da Mesteren var i Såvatthi og holdt til i Migåras mors 
paviljong i Østparken, døde barnebarnet til Visåkhå, Migåras mor, 
en vakker pike som hun var meget glad i. Visåkhå, Migåras mor 
gikk til Mesteren utenom den vanlige besøkstiden, og hun hadde 
våte klær og vått hår etter sørgeseremonien. Da hun kom fram, 
hilste hun ærbødig på ham og satte seg ned hos ham. Mesteren sa: 
*Hvorfor kommer du nå utenom den vanlige besøkstiden, med våte 
klær og vått hår, Visakha?” *Barnebarnet mitt, en vakker pike som 
jeg var glad i, er død, Mester. Det er derfor jeg kommer her med 
våte klær og vått hår utenom vanlig besøkstid.” *Ville du ha ønsket 
deg like mange barn og barnebarn som det finnes innbyggere her i 
Savatthi, Visåkha?” *Å ja, Mester, det skulle jeg gjerne ha hatt!” 
*Hvor mange mennesker er det som dør daglig her i byen, 
Visakhå?” *Det kan være alt fra ett og opp til ti dødsfall daglig. Det 
er alltid noen som dør her i byen, Mester.” *Men ville du da ha hatt 
noen stund uten våte klær og vått hår, Visakha?” *Nei, det er sant, 
Mester. Jeg er glad jeg ikke har så mange barn og barnebarn!” *Den 
som er glad i hundre, har hundre sorger, Visåkhå. Den som er glad i 
nitti, åtti ... som er glad i ti, har ti sorger. Den som er glad i ni, åtte 
... som er glad 1 én, har én sorg, Visåkhå. Den som ikke er glad 1 
noen, har ingen sorger, men lever uten sorger, lidenskaper og 
bindinger.” Og Mesteren utbrøt: * Alle sorger, klager og lidelser i 
verden har noe til felles. De kommer av at vi har preferanser, uten 
preferanser vil de ikke oppstå. Derfor er de som ikke har 
preferanser, 


lykkelig og uten en sorg i hele verden. Derfor bør du prøve 
å ikke ha preferanser, hvis du ønsker et liv uten sorger og 
lidenskaper.” 


8.9 Den første teksten om Dabba Pathamadabbasutta Slik 
har jeg hørt det: En gang da Mesteren oppholdt seg ved 
Ekornföringsplassen i Bambuslunden i Råjagaha, kom munken 
Dabba Mallaputta bort til ham, hilste ærbødig på ham og satte seg 
ned hos ham. Så sa han: *Nå er tiden inne for meg til å oppnå 
nibbana, Mester.” *Gjør som du vil, Dabba.” Dabba reiste seg og tok 
høflig farvel med Mesteren ved å gå medsols rundt ham. Deretter 
steg han til værs og ble sittende i lufta i lotusstilling mens han ble 
fortært av ild og oppnådde nibbana. Kroppen hans ble fullstendig 
fortært av ilden så det ble verken aske eller sot tilbake. På samme 
måte som olje eller smør forbrenner uten at det blir aske eller sot 
tilbake, ble også kroppen til Dabba Mallaputta fullstendig fortært av 
ilden så det ble verken aske eller sot tilbake da han oppnådde det 
endelige nibbana. Da Mesteren så dette, utbrøt han: "Kroppen er 
gått i oppløsning, sanseprosessene har stanset, og alle følelsene har 
kjølnet. Alle personlighetsfaktorene har opphørt og bevisstheten har 
tatt slutt.” 


8.10 Den andre teksten om Dabba Dutiyadabbasutta Slik 
har jeg hørt det: En gang da Mesteren var i Såvatthi, holdt han til i 
Anåthapindikas park Jetalund. Han henvendte seg til munkene og 
sa: ”Munker!” *Ja, Mester,” svarte munkene. Mesteren sa: *Den 
gangen da Dabba Mallaputta steg til værs og ble sittende i lufta i 
lotusstilling mens han ble fortært av ild og oppnådde nibbana, ble 
kroppen hans ble fullstendig fortært av ilden så det ble verken aske 
eller sot tilbake. På samme måte som olje eller smør forbrenner 
uten at det blir aske eller sot tilbake, ble også kroppen til Dabba 
Mallaputta fullstendig fortært av ilden så det ble verken aske eller 
sot tilbake da han oppnådde det endelige nibbana.” Deretter utbrøt 
Mesteren: *Gnistene fra smedens ambolt forsvinner i mørket og blir 
borte. Slik også med dem som har funnet fullkommen frihet, som 
har krysset elven av sanselige lyster. Ingen kan si hvor de har blitt 
av, annet enn at de har oppnådd urokkelig lykke.” 


Noter 1. Nerafijara var en elv i strøket der Buddha holdt til 
like etter sin oppvåkning. 2. De enkelte leddene i den betingede 
tilblivelsen blir forstått på forskjellige måter, og de blir også 
oversatt på forskjellige måter. Se en nærmere analyse med drøfting 
av forskjellige tolkninger i min bok Buddhistisk psykologi. Innføring 
i Abhidhamma, Oslo 2007, s. 76—86. 3. Måra er en mytisk 
skikkelse som legemliggjør døden og fristelsene. Han prøvde stadig 
å få Buddha til å gi opp sin livsgjerning, men måtte alltid trekke seg 
tilbake etter at han ble gjennomskuet. 4. Gamle og hellige tekster 
som brahmanene studerte og resiterte. 5. Den høyeste guden i 
brahmanenes religion. Buddha refererte også til ham av og til. 6. 
Slangenes konge. Ifølge legenden beskyttet han Buddha. 7. Disse 
munkene sluttet seg til Buddha ved forskjellige anledninger, men 
ingen av dem var sammen med ham en uke etter oppvåkningen. 8. 
Egentlig skulle man være født av brahmanslekt for å kunne kalles 
brahman. Men Buddha omtolket ofte tittelen og ga den et etisk eller 
åndelig innhold. 9. Råjagaha var hovedstaden i landet Magadha. 
Bambuslunden var en populær park i byen, og det knytter seg en 
spesiell historie til Ekornföringsplassen. Det fortelles at en 
adelsmann fra byen var ute i parken og forlystet seg. Han ble søvnig 
ut på dagen og la seg under et tre for å ta seg en liten blund. 
Tjenerne trakk litt unna, så han skulle få sove i fred. Da kom en 
giftig slange krypende fram mot adelsmannen. Oppe i treet satt det 
et ekorn som ga seg til å holde et svare spetakkel. Adelsmannen 
våknet, fikk se slangen og skvatt unna. Han følte at siden ekornet 
hadde vekket ham i tide, hadde det reddet livet hans, og i 
takknemlighet bestemte han at det fra da av skulle legges ut mat til 
ekornet hver dag der under treet. Slik fikk Ekornföringsplassen sitt 
navn. 10. En av Buddhas fremste elever. I 1. Pindapåtha — 
matrunden, der munkene gjerne vandrer en fast rute tidlig om 
morgenen og holder matbollene fram slik at de som vil, kan legge 
mat i dem. Dette er fortsatt en fast del av tradisjonell 
munketilværelse, selv om mange klostre i dag får maten brakt til 
døra. 12. En by i mallaenes land. 13. Yakkhaer var en bred klasse 
naturånder. De kunne være harmløse og vennligsinnede, men de 
kunne også være en slags spøkelser som overfalt og spiste reisende 
ute i jungel og villmark. I Thailand opptrer yakshaer (yak) som 
tempelvoktere med skremmende utseende. 14. Hovedstaden i landet 
Kosala. 15. Det fortelles at Anåthapindika (navnet er en tittel som 


betyr "Han som gir mat til de hjelpeløse” var en meget velstående 
kjøpmann. Han kjøpte en park av prins Jeta for en astronomisk 
pengesum — det fortelles at han dekte marken i hele parken med 
pengestykker — og ga den i gave til Buddha og munkene. I 
Jetalunden ble det oppført bygninger for munkeordenen, slik at 
dette tidlig ble et klostersenter der Buddha ofte oppholdt seg 
innimellom sine vandringer rundt om i landet. 16. Gayå er navnet 
på en liten by ikke langt fra der Buddha nådde oppvåkningen. Det 
var en liten dam der som var hellig for brahmanene. 17. Havneby 
nord for dagens Mumbai. 18. En som hadde kommet fram til full 
oppvåkning, ble kalt en arahant, og dette ordet har jeg beholdt. 
Gotama var en arahant, men siden han selv hadde funnet veien til 
oppvåkning, ble han også kalt en buddha. De av elevene hans som 
nådde fram til samme grad av oppvåkning, ble også kalt arahant, 
men siden de hadde nådd oppvåkningen ved hjelp av en annens 
veiledninger, ble de ikke titulert som *buddha”. 


19. Disse to versene forekommer også i Dhammapada, v. 
131—132. 20. En landsby i koliyaenes land. 21. En velstående 
legkvinne som støttet Buddha, het Visåkhå. Hennes sønn, Migåra, 
støttet jainene, men Visåkhå fikk ham over til buddhismen og han 
ble munk. Etter denne bragden var hun kjent som Migåras mor. 22. 
En by i mallaenes land. 23. Vajjiene hadde en aristokratisk 
republikk nord for Magadha. Hovedstaden deres var Vesåli. 24. 
Änanda var Buddhas fetter og nære venn. Han fungerte som 
oppasser for Buddha, og tradisjonen sie også at det var han som 
lyttet og memorerte alt Buddha sa, og at det derfor er han som er 
opphavet til de bevarte tekstene i Suttapitaka. 25. Såriputta var en 
av Buddhas fremste elever. Han hadde et skarpt intellekt og var en 
systematiker. Tradisjonen forteller at han samlet Abhidhamma- 
tekstene, og selv om historikere kan ha grunn til å tvile på at han 
sto bak alle disse tekstene, sier det noe om Såriputtas anseelse. Han 
ble også kalt "Lærens general”, og Buddha hadde tenkt ham som sin 
etterfølger som leder av ordenen. Imidlertid døde han før Buddha, 
så noe lederverv ble ikke aktuelt likevel. 26. Moggallåna var også 
en av Buddhas fremste elever, og det fortelles at han og Såriputta 
var venner før de sluttet seg til Buddha, og at de gikk inn i ordenen 
samtidig. Moggallåna var særlig kjent for sin avanserte meditasjon, 
der han kunne oppnå en rekke paranormale ferdigheter. 27. Sakka 
er konge over gudene — devaene. Asuraene var en klasse 
gudelignende vesener som ofte var i strid med devaene. 28. Kostiya 
var et av Sakkas tilnavn. 29. I landet Ceti, trolig et sted i nåværende 
Nepal. 30. Kusinårå var en by i mallaenes land. Det var i den byen 
Buddha senere døde. 31. Verset forekommer også i Dhammapada, 
v. 42. 32. Kosambi var hovedstad i landet Vamsa. 33. Tusita- 
himmelen er omtalt som den vakreste av himmelverdenene. Buddha 
skal ha levd der før han ble gjenfødt på jorden. Den neste 
buddhaen, bodhisattaen Metteyya, skal oppholde seg der nå. 34. En 
paccekabuddha skal være en som har nådd oppvåkningen ved egen 
hjelp, men ikke underviser andre. 35. Helligdagene (uposatha) i 
buddhistiske tradisjoner følger månekalenderen, med helligdag den 
første (nymåne) og den femtende (fullmåne) i måneden. I noen land 
er dette utvidet til også å gjelde dagene midtveis mellom nymåne 
og fullmåne, slik at man får en helligdag i uka. 36. Buddha tilhørte 
sakyaklanen og ble noen ganger tiltalt som sakya. Hans elever 
kunne i overført betydning regnes som hans sønner. 37. Trettisju 


faktorer som bidrar til oppvåkning (bodhipakkhiyadhamma): Denne 
listen inneholder sju kortere lister, og den blir flere steder 
presentert som den viktigste og mest omfattende sammenfatningen 
av Buddhas lære. Den finnes i skriftene til alle tidlige skoler, også i 
mahåyånaskolene madhyamaka og vijfiånavåda. Fire hovedområder 
for oppmerksomheten (satipatthåna): oppmerksomhet på kroppen, 
følelsene, sinnet og fenomener. Fire rette bestrebelser 
(sammapadhåna): fremme viljen til at dårlige og usunne 
tankeinnhold som ennå ikke er oppstått, heller ikke skal oppstå; 
fremme viljen til å fordrive de dårlige og usunne tankeinnhold som 
allerede er oppstått; fremme viljen til at sunne tankeinnhold som 
ennå ikke er oppstått, skal oppstå; fremme viljen til å la de sunne 
tankeinnhold som allerede er oppstått få feste seg, ikke forsømme 
dem, men la dem vokse, modnes og utvikle seg til de er fullkomne. 
Fire grunnlag for suksess (iddhipåda): intensjon, iherdighet, 
meditasjon, forskning. Fem evner (indriya): tillit, energisk innsats, 
oppmerksomhet, konsentrasjon, visdom. Fem krefter (bala): tillit, 
energisk innsats, oppmerksomhet, konsentrasjon, visdom. Dette er 
det samme som fem evner, men utviklet til en høyere styrkegrad. 
Sju oppvåkningsfaktorer (bojjharnga): oppmerksomhet, utforskning 
av fenomenene, iherdighet, 


glede, indre fred, konsentrasjon og sinnslikevekt. Den edle 
åttedelte veien (attharigikamagga): rett syn, rett hensikt, rett tale, 
rett handling, rett levevei, rett bestrebelse, rett oppmerksomhet og 
rett konsentrasjon. (Og det at denne noten om de 37 
bodhipakkhiyadhammaene ble note 37, er en morsom tilfeldighet.) 
38. Asuraer, nagaer og gandhabbaer er mytiske vesener. 39. 
Kaccåna den store var en av Buddhas fremste elever. 40. Devadatta 
var en fetter av Buddha og sluttet seg til munkeordenen, der han 
gjorde en rask karriere. Men han ble besatt av ærgjerrighet og 
prøvde å overta ledelsen over munkene. Han skapte splittelse i 
ordenen og sto bak flere angrep på Buddha. Til slutt fortelles det at 
jorden åpnet seg og slukte ham, slik at han havnet direkte i helvete. 
41. Afifiåsikondafifia (Afifiåtakondafifia) var en av de fem asketene 
som Gotama praktiserte askese sammen med før han ble en buddha. 
Da Buddha traff dem igjen etter at han var blitt en oppvåknet, og 
holdt sin første tale for dem, var Afifiåsikondafifia den første som 
forsto læren. 

